
ΤΟ AINITMA ΤΟΥ ΠΛΑΤΩΝΙΚΟΥ «ΠΑΡΜΕΝΙΔΟΥ» 


Ὃ διάλογος «Παρμενίδης» εἶνε ἓν ἀπὸ τὰ μεγάλα κείµενα τῆς Φιλο- 
σοφίας. "Ἔργον δυσχερὲς εἰς τὴν κατανόησιν καὶ πυκνὸν μέχρι σκοτεινότητος, 
περικλείει ἐν σμικρῷ ὅλας τὰς ἀντινομίας, τὰς ὁποίας ἐπεχείρησε διὰ βίου 
νὰ δαμάσῃ ὁ Πλάτων, διὸ καὶ φέρει ἰδιαιτέρως ἐμφανῆ τὸν συνήθη προβλη- 
ματικὸν καὶ ἀπορητικὸν χαρακτῆρα τῶν λοιπῶν πλατωνικῶν διαλόγων. "Av 
δὲ ἐκεῖνοι, εἰς πλείστας τοὐλάχιστον περιπτώσεις, καταλήγουν εἰς τὴν διατύ- 
πωσιν ἐρωτημάτων μᾶλλον Ἡ σαφῶν ἀπαντήσεων, τοῦτο ἰσχύει κατὰ πολλῷ 
μείζονα λόγον διὰ τὸν «Παρμενίδην», εἰς τὸν ὁποῖον ὁ Πλάτων, ἀφοῦ ἠπό- 
ρησε περὶ αὐτῶν τούτων τῶν θεμελίων τῆς σκἐψεώς του καὶ ἀπεκάλυψε τὴν 
διαλεκτικὴν αὐτῶν σχετικότητα, φαίνεται νὰ καταλήγῃ εἰς τὸ αἰνιγματικὸν 
ἐν τῇ καθολικότητί του συμπέρασμα «ὅτι, ὡς ἔοικεν, ἓν εἴτ᾽ ἔστιν εἴτε μὴ 
ἔστιν, αὐτό τε καὶ τἆλλα καὶ πρὸς αὑτὰ καὶ πρὸς ἄλληλα πάντα πάντως ἔστι 
τε καὶ οὐκ ἔστι καὶ φαίνεταί τε καὶ οὐ φαίνεται» 1. ‘H διαλεκτικὴ οὕτω τοῦ 
διαλόγου δίδει τὴν ἐντύπωσιν, ὅτι καταντᾷ εἰς τὴν τελείαν ἄρσιν τοῦ λόγου 
ὡς μεθόδου συναγωγῆς ὡρισμένων ἀσφαλῶν συμπερασμάτων, ἐφ᾽ ὅσον εἶνε 
δι’ αὐτοῦ δυνατὸν τὰ πάντα νὰ ἀποδειχθοῦν καὶ τὰ πάντα συγχρόνως νὰ vat- 
ρεθοῦν, τὰ πάντα νὰ εἶνε καὶ τὰ πάντα νὰ μὴ εἶνε καί, τὸ χειρότερον, νὰ φαί- 
νωνται ἅμα καὶ νὰ μὴ φαίνωνται. Δὲν εἶνε ἆρά γε τοῦτο ἡ ἐσχάτη σύγχυσις 
τῶν λογικῶν ἐννοιῶν, τὸ ἀπόλυτον χάος, ἢ αὐτοχτονία τοῦ λόγου; 

Ἢ πρώτη σκέψις εἶνε, πράγματι, νὰ θεωρηθῇ ὁ διάλογος ὑπὸ mpoo- 
πτικὴν ὅλως ἀρνητικήν, οὕτω δὲ τὸ μὲν πρῶτον μέρος αὐτοῦ, περιέχον χριτι- 
κὴν τῶν ἰδεῶν, νὰ ἑρμηνευθῇ ὡς ἡ εἰλικρινὴς καὶ εὐθαρσὴς ὁμολογία τοῦ Mad- 
τωνος ὅτι, πρὸ τῆς πειστικότητος τῶν κατ᾽ αὐτῶν ἐπιχειρημάτων, ἐγκατα- 
λείπει τὴν ἰδίαν ἑαυτοῦ θεωρίαν Ξ, τὸ δὲ δεύτερον, περιέχον τὴν διαλεκτικὴν 
τοῦ ἑνὸς ὡς ὄντος καὶ μὴ ὄντος, ὡς ἁπλῆ προπαιδευτυκὴ ἄσχησις εἰς τὰς λο- 
γικὰς ἀκροβασίας («Schulfuchsereis: Wilamowitz®), πρὶν ἣ ἡ φιλοσοφικὴ 
ἔρευνα στραφῇ εἰς θετικωτέρας ἀναζητήσεις. Ἡ γνώμη αὕτη στηρίζεται, 


1. Παρμ. 166 ο (κεφ. 27). 

2. Πρβ. B. Russel, A History of Western Philosophy?, London 1948, σ. 149. 

3. Kurt Schilling, Platon, Einführung in seine Philosophie, Wurzach/Würt. 
1948, σ. 220. 

καὶ ὣς πρὸς τὰ δύο σχέλη αὐτῆς, εἰς τὸ γράμμα τοῦ διαλόγου, εἰδικώτερον δὲ 
εἰς τὴν ἀρχὴν τοῦ 8ου κεφαλαίου: «τί οὖν ποιήσεις φιλοσοφίας πέρι; πῇ τρέ- 
per ἀγνοουμένων τούτων (κλονισθέντων δηλ. τῶν βάθρων, ἐφ᾽ ὧν ἐστηρίζετο 
h θεωρία τῶν ἰδεῶν);» «οὐ πάνυ μοι δοκῶ καθορᾶν ἔν γε 
τῷ παρόντι». «πρῷ γάρ», εἰπεῖν, «πρὶν γυμνασθῆναι, ὦ Σό- 
κρατες, ὁρίζεσθαι ἐπιχειρεῖς καλόν τε καὶ δίκαιον καὶ ἀγαθὸν καὶ ἓν ἕκαστον 
τῶν εἰδῶν»;, ‘H ἐπανεξέτασις δηλ. τῆς θεωρίας τῶν ἰδεῶν. προὐποθέτει δια- 
λεκτικήν τινα προγύμνασιν, τὴν ὁποίαν ἀκριβῶς φαίνεται νὰ προσφέρῃ ὁ 
διάλογος. Διὰ τοῦτο καὶ À σύγχρονος τάσις εἶνε νὰ παρεντίθεται ὁ «Παρμε- 
νίδης» μεταξὺ τῶν δύο χυριωτέρων περιόδων τῆς Πλατωνικῆς σκέψεως, τῆς 
ὡρίμου ἐποχῆς τῶν τεσσάρων μεγάλων διαλόγων (Φαίδ. Συμπ., Πολ., 
Φαίδρ.), εἰς τοὺς ὁποίους κυριαρχεῖ ἡ θεωρία τῶν ἰδεῶν, καὶ τῆς γεροντικῆς, 
κατὰ τὴν ὁποίαν ὁ Πλάτων, «ἀπορήσας» κατὰ τὴν ἰδίαν αὑτοῦ ὁμολογίαν 
ἐν τῷ «Σοφιστῇ» (2444) περὶ ἐκείνου, τὸ ὁποῖον προηγουμένως ἐθεώρει 
ὡς ἀσφαλές, ἐπιχειρεῖ μίαν νέαν ἀπόπειραν πρὸς ἑρμηνείαν τῶν μεγάλων προ- 
βλημάτων τῆς φιλοσοφίας, τοῦ προβλήματος τῆς γνώσεως («Θεαίτητος»), 
τοῦ ὄντος («Σοφιστής»), τοῦ ἀγαθοῦ («Φίληβος»), τοῦ κόσμου («Τίμαιος»), 
τῆς πολιτείας καὶ τοῦ θεοῦ («Νόμοι) 3. Ἔργον, λοιπόν, ἀπορητικὸν καὶ yera- 
βατικόν, ὁ «Παρμενίδης» φέρει κατ᾽ ἐξοχὴν τὰ γνωρίσματα τῆς μεγάλης 
κρίσεως ἐν τῇ σκέψει τοῦ Πλάτωνος εἰς τὰς ἀρχὰς τοῦ γήρατος. 

Ἢ ἀντίληψις αὕτη δύναται νὰ θεωρηθῇ ὡς σχετικῶς νέα. Συμπίπτει μὲ 
τὴν τάσιν ἑρμηνείας τῆς Πλατωνικῆς φιλοσοφίας γενετικῶς, ὡς μιᾶς ἐν συνε- 
XE? ροῇ εὑρισκομένης σκέψεως, τῆς ὁποίας ἡ ἑρμηνεία συνίσταται εἰς τὴν 
ἀνεύρεσιν καὶ τὸν ἀκριβῆ καθορισμὸν τῶν ἐπὶ μέρους φάσεων, ἀπὸ τὰς ὁποίας 
διῆλθε. Εἰς τὴν τάσιν ταύτην ἦλθεν ἐπίκουρος καὶ ἡ καλουμένη «γλωσσικὴ 
στατιστικὴ» τῶν Πλατωνικῶν διαλόγων, ἡ ὁποία ἐνετόπισε τὸν «ΠΠαρμε- 
νίδην» εἰς τὰ περὶ τὸ 360 ἔτη, ἤτοι περὶ τὸν χρόνον τοῦ τρίτου Σικελικοῦ 
ταξιδίου (κατά τινας ἐνωρίτερον, ὁπωσδήποτε ὅμως μετὰ τὸν «Φαϊδρον») 3. 

Ἠρέπει ὅμως νὰ τονισθῇ, ὅτι ἡ ὅλη αὐτὴ κατεύθυνσις εἰς τὴν Πλατωνι- 
κὴν ἔρευναν, προϊὸν τοῦ ἐπιστημονικοῦ πνεύματος τοῦ παρελθόντος αἰῶνος, δὲν 
ἔχει ὑπὲρ αὐτῆς οὔτε τὴν ἀρχαίαν παράδοσιν οὔτε καὶ τὴν ὁμοφωνίαν τῶν 
συγχρόνων Πλατωνιστῶν. ‘H ἀρχαία ἑρμηνεία ἐγνώριζεν ἕνα Πλάτωνα, 
προὐπέθετε μίαν καὶ ἑνιαίαν Πλατωνικὴν φιλοσοφίαν, τὴν ὁποίαν 
προσεπάθει ὡς τοιαύτην — μετὰ μεγαλυτέρας À μικροτέρας ἐπιτυχίας — νὰ 
κατανοήσῃ. Δὲν ἔλειψαν δὲ καὶ σήμερον φωναί, αἱ ὁποῖαι, χωρὶς νὰ ἀγνοοῦν 


1. Παρμ. 185 ο (κεφ. 5). 

2. Πρβ. Schilling, Platon, o. 212. 

3. Ἰ. Θεοδωρακοπούλου, Εἰσαγωγὴ στὸν Πλάτωνα, ᾿Αθῆναι 1947, σ. 109 ὡς καὶ Über- 
weg, Geschichte d. Philosophie 14, Darmstadt 1957, I. σ. 218. 

τὰ πορίσματα τῆς γενετικῆς κατευθύνσεως, τάσσονται ὑπὲρ μιᾶς συνθετικῆς 
κατανοήσεως τοῦ Πλατωνικοῦ ἔργου ᾿. Τὴν θεμελιώδη ἀντίληψιν, ἐπὶ τῆς 
ὁποίας θὰ στηριχθοῦν αἱ ἑπόμεναι ἀναλύσεις, δὲν εἶνε δυνατὸν νὰ διατυπώσω 
ἐνταῦθα εἰμὴ ἐν ἄκρᾳ συντομίᾳ, πρὸς τὸν σκοπὸν νὰ κατατοπισθῇ ὁ ἀναγνώ- 
στης ὡς πρὸς τὰς προῦποθέσεις τῆς ἐπιχειρουμένης ἐρεύνης καὶ ἄρα καὶ ὡς 
πρὸς τὸ εἶδος τῶν πορισµάτων, τὰ ὁποῖα πρέπει νὰ ἀναμένῃ ἐξ αὐτῆς. Ὅτι 
τὰ. δεδοµένα τῆς γενετικῆς ἐρεύνης δὲν εἶνε δυνατὸν νὰ παραγνωρισθοῦν, εἶνε 
αὐτονόητον : εἶνε ταῦτα ἀπαραίτητα διὰ τὴν κατανόησιν τῆς προσωπικότητος 
τοῦ φιλοσόφου καὶ ἑπομένως καὶ τοῦ ἔργου, τὸ ὁποῖον εἶνε ὁ καρπὸς αὐτῆς. 
Πρόκειται ὅμως ἐνταῦθα δι᾽ ἱστορικὴν καὶ φιλολογικὴν ἁπλῶς ἐργασίαν, ἡ 
ὁποία θὰ διατηρῇ πάντοτε τὴν ἔναντι τῆς καθαρᾶς φιλοσοφίας αὐτονομίαν της. 
Διὰ τὴν τελευταίαν ταύτην τὰ πορίσματά της θὰ ἔχουν πολύτιμον, πλὴν βοη- 
θητικὸν μόνον χαρακτῆρα ”. Αντιθέτως, ἡ καθ᾽ αὑτὸ φιλοσοφικὴ ἀνάλυσις θὰ 
ἀναζητῇ πάντοτε τὴν ἑνότητα. τοῦ συστήματος ὑπὸ τὴν ροὴν τῶν βιοτικῶν 
καὶ ἱστορικῶν συνθηκῶν, ὑπὸ τὰς ὁποίας τὸ σύστημα τοῦτο, μερικῶς καὶ TE- 
λῶς, ὡς συμβαίνει συνήθως μὲ τὴν ἐν τῇ ἱστορίᾳ διαμόρφωσιν τῶν προϊόντων 
τοῦ πνεύματος, συνεκροτήθη. “Ev πρῶτον σημαντικὸν βῆμα εἶνε ἤδη ἡ ἀπο- 
κατάστασις τῶν γενικῶν ἀρχῶν τοῦ συστήματος τούτου 3. ᾽Αλλὰ πρέπει νὰ 
προχωρήσωμεν ἔτι περαιτέρω : δὲν ἀρκεῖ νὰ ἀσχολούμεθα μὲ τὸ «σύστημα 
τοῦ Πλάτωνος», διότι καὶ πάλιν ἐξακολουθοῦμεν νὰ φιλοσοφοῦμεν ἐντὸς ἑνὸς 
δεδομένου ἱστορικοῦ πλαισίου. Μόνον ὅταν ἴδωμεν τὸ ἔργον τοῦτο εἰς τὴν 
ἄμεσον ἀναφοράν του πρὸς ἡμᾶς, ὅταν ἀντιμετωπίσωμεν αὐτὸ ὡς μίαν 
ζωντανὴν φωνήν, ἕνα λόγον, ὁ ὁποῖος καὶ σήμερον ἔτι διατηρεῖ τὴν σημασίαν 
καὶ τὸ ἐνδιαφέρον του, καὶ ὡς ἐκ τούτου ἀπαιτεῖ ἕνα ἀντί-λογον, μόνον τότε 
εἶνε ὁ διάλογος μεταξὺ τοῦ Πλάτωνος καὶ ἡμῶν (τῆς ἐποχῆς μας καθόλου) 
δυνατός. Τὸ χαρακτηριστικὸν γνώρισμα τῶν μεγάλων ἔργων τοῦ πνεύματος 
εἶνε ὅτι δὲν γηράσκουν, ὅτι καὶ τὰ σφόλματά των εἶνε γόνιμα, ἔτι δὲ καὶ ἡ 
πρώτη ἀτελὴς θέσις πολλῶν προβλημάτων, τὰ ὁποῖα ἀμυδρῶς διακρίνουν καί, 
οὕτως εἰπεῖν, ψηλαφοῦν. ‘H παροῦσα κατὰ ταῦτα ἑρμηνεία τοῦ «Παρμενί- 
δου», χωρὶς νὰ παύῃ νὰ ἀποτελῇ ἀνάλυσιν καὶ ἐπεξήγησιν τοῦ δεδομένου δια- 
λόγου, προσπαθεῖ νὰ τὸν ἴδῃ ὑπὸ τὴν προοπτικὴν τοῦ ὑπὸ τὸν διάλογον χρυ- 
πτομένου καὶ ὑπὸ κοινῶν ἀρχῶν διεπομένου συστήματος, πέραν δὲ τούτου 
ὑπὸ τὸ φῶς μιᾶς προβληματικῆς, Ἡ ὁποία δὲν τίθεται μὲν ἐν τῷ διαλόγῳ 
ρητῶς, προκύπτει ὅμως διὰ δημιουργικῆς προωθήσεως τῶν ἐν αὐτῇ δεδομέ- 
νων. ᾿Ελπίζω ὁ ἀναγνώστης νὰ πεισθῇ, παρακολουθῶν ἓν πρὸς ἓν τὰ διαλε- 


1. Πρβ. Raphael Demos, The Philosophy of Plato, New York, 1939 (Εἰσαγωγή). 
2. ’I. Θεοδωρακοπούλου, Εἰσαγ. Πλάτ., σ. 96. 
3. R. Demos, Phil. of Plato, σ. 5. κξξ. 

κτικὰ βήματα τῆς ἀναπτύξεως, περὶ τοῦ νομίμου καὶ τοῦ γονίμου τῆς προω- 
θήσεως ταύτης. 


A’. ΠΡΟΗΓΟΥΜΕΝΗ ΕΠΙΣΚΟΠΗΣΙΣ ΤΗΣ ΘΕΩΡΙΑΣ ΤΩΝ ΙΔΕΩΝ 
(Ζυμπ. 29) 


Πρὶν ἢ εἰσέλθωμεν εἰς τὰς εἰδικῶς τὸν διάλογον «Παρμενίδην» ἀφορώ- 
σας ἀναλύσεις, εἶνε ἀνάγκη νὰ ἀνασκοπήσωμεν προηγουμένως διὰ βραχέων 
τὰ χύρια σημεῖα τῆς θεωρίας τῶν ἰδεῶν, οἵα ἐμφανίζεται κατὰ τὴν πλέον 
γνωστὴν αὐτῆς διατύπωσιν, ἤτοι εἰς τὸ περίφημον 29ον κεφάλαιον τοῦ «Συμ- 
ποσίου». ‘H ἀνασκόπησις αὕτη εἶνε ἀπαραίτητος, διότι μόνον δι αὐτῆς θὰ 
δυνηθῶμεν νὰ ἐκτιμήσωμεν κατὰ βάθος τήν τε κριτικὴν τῶν ἰδεῶν καὶ τὴν 
διαλεκτικὴν τοῦ ἑνὸς εἰς τὸν ὑπὸ ἐξέτασιν διάλογον. 

Τὰ «καλὰ πρόσωπα» καὶ τὰ «καλὰ σώματα» εἶνε, λέγει ὁ Πλάτων, ἢ 
πρώτη καὶ πρὸς ἡμᾶς ἐγγυτέρα καὶ οἰκειοτέρα ἀποκάλυψις τῆς ἰδέας. Διὰ 
τοῦ ἑνὸς ὁδηγεῖταί τις βαθμηδὸν εἰς τὴν ἀνακάλυψιν καὶ ἄλλων πρὸς αὐτὸ 
ὁμοίων, ἢ ἐρωτικὴ δὲ αὐτὴ ἐμπειρία τῆς ψυχῆς συνιστᾷ τὸν πρῶτον ἀναβαθμὸν 
εἰς τὴν γνῶσιν τοῦ ἰδεατοῦ κάλλους. Τὸν δεύτερον συνιστοῦν τὰ «καλὰ ἐπι- 
τηδεύματα», τοι τὰ ὡραῖα ἔργα, αἱ σύμφωνοι πρὸς τὸ καλόν, ἀτελῶς καὶ 
ἀμυδρῶς ἔτι ἀντιληπτόν, ἐνασχολήσεις, ὁ ἐνάρετος πρακτικὸς βίος. Τρίτος 
ἀναβαθμός, καθ᾽ ὑπέρβασιν τοῦ προηγουμένου ἀνακύπτων, εἶνε τὰ «καλὰ μαθή- 
ματα», ἢ θεωρητικὴ δηλ. πλέον, ὄχι ἢ πρακτικὴ καὶ τεχνική, διάστασις τοῦ 
καλοῦ, ἢ γνῶσις τοῦ κατὰ λόγον, διὰ τοῦ λόγου δηλ. προσδιοριστοῦ κάλλους, 
τοῦ κάλλους τῶν ἐπιστημῶν (καθ᾽ ὅμοιον τρόπον καὶ ὁ Πλωτῖνος θεωρεῖ τὸ 
κάλλος ὡς ἀνακύπτον εἰς τὴν περιοχὴν τοῦ νοῦ 1). "And τῶν «καλῶν µαθη- 
μάτων» γίνεται ἔπειτα ἢ ἀνάβασις εἰς τὸ «μάθημα τοῦ καλοῦ», χάριν τοῦ 
ὁποίου ἀνελήφθησαν πάντες οἱ μέχρι τότε πόνοι καὶ αἱ προσπάθειαι. Μόνη ἡ 
γνῶσις καὶ θεωρία τοῦ καλοῦ xad’ αὑτὸ χαρίζει τῷ ἀνθρώπῳ τὸν μακάριον 
βίον οὕτως, ὥστε: «ὁρῶντι... τὸ καλόν, τίκτειν οὐκ εἴδωλα ἀρετῆς, ἅτε 
οὐκ εἰδώλου ἐφαπτομένῳ, ἀλλ᾽ ἀληθῆ, ἅτε τοῦ ἀληθοῦς ἐφαπτομένῳ' τεκόντι 
δὲ ἀρετὴν ἀληθῆ καὶ θρεψαμένῳ ὑπάρχει θεοφιλεῖ γενέσθαι, καὶ εἴπερ τῳ ἄλλῳ 
ἀνθρώπων ἀθανάτῳ καὶ ἐκείνῳ». 

Ἡ πρώτη παρατήρησις, Ἡ ὁποία δύναται νὰ γίνῃ ἐν σχέσει πρὸς τὸ τόσον 
οἰκεῖον εἰς πάντας τοῦτο κείμενον, εἶνε, ὅτι ἡ ἐρωτικὴ ὁρμή, διὰ τῆς ὁποίας 
πράγματι ἀνακαλύπτεται ὑπὸ τοῦ ἀνθρώπου τὸ σωματικὸν κάλλος, δὲν εἶνε 
δυνατὸν νὰ καλύψῃ, ἀπὸ στενῆς καθαρῶς ὁρολογικῆς ἐπόψεως, καὶ πᾶσαν 
ἄλλην συλλήβδην ὁρμὴν καὶ ἀναζήτησιν τοῦ ἀνθρώπου, εἰμὴ «ὁμωνύμως» 
μόνον, ὡς παρέχουσα δηλ. ἁπλῶς τὸ ὄνομά της ἵνα δι᾽ αὐτοῦ δηλωθῇ ἀλλοίας 


4. ’Ew. 4, 6 καὶ 5, 8. 

φύσεως καὶ οὐσίας ἐπιδίωξις. Ἡ πρὸς τὰς ἰδέας π.χ. ἀνάβασις ἐν ἀρχῇ τοῦ Z 
τῆς «Πολιτείας» δὲν χαρακτηρίζεται ὡς «ἔρως», ἀκριβῶς διότι ὁ ἔρως εἶνε 
ἔννοια σύστοιχος πρὸς τὸ κάλλος, τοῦτο δὲ παρέχεται ἐν τῇ πρωταρχικῇ του 
μορφῇ εἰς τὸν σωματικὸν καὶ μόνον φορέα του. Διὰ τὸν αὐτόν, ἂν μὴ καὶ διὰ 
μείζονα, λόγον δὲν δύναται νὰ χρησιμοποιηθῇ ἡ λέξις «ἔρως» (εἰμὴ ὁμωνύ- 
ums) οὐδὲ καὶ διὰ τὸν δεύτερον μετὰ τὸ σωματικὸν κάλλος ἀναβαθμόν, ἥτοι 
τὰ «καλὰ ἐπιτηδεύματα». “H καθ᾽ ἡμέραν μὲ τὰ βιωτικὰ προβλήματα ἐνασχό- 
Anois µας δυνατὸν νὰ εἶνε εἰς τὸ εἶδος της ἐπιτυχής, ὄχι ὅμως ὡς ἔχουσα 
σχέσιν τινὰ πρὸς τὴν σωματικὴν μορφὴν — Ἡ ὁποία προσφέρεται πάντοτε ὡς 
τὸ «ἀπέναντι» ἡμῶν (ἀκόμη καὶ ὁ μυθικὸς Νάρκισσος εἶχεν ἀνάγκην τοῦ 
φυσικοῦ κατόπτρου τῶν ὑδάτων, ἵνα ἀντιληφθῇ τὸ κάλλος του) —, ἀλλ᾽ ἄντι- 
θέτως ὡς κατάγουσα μᾶλλον ἢ ἀνάγουσα ἡμᾶς εἰς τὸν ἄμορφον ἑαυτόν µας, 
εἰς τὴν ἐπιβίωσιν τοῦ ὁποίου ἀκριβῶς ἀποσκοποῦν τὰ παντοῖα βιοτικὰ ἐπιτη- 
δεύματα. H μετάβασις δηλ. ἀπὸ τοῦ πρώτου εἰς τὸν δεύτερον ἀναβαθμὸν δὲν 
συνιστᾷ κυρίως εἰπεῖν ἄνοδον, ἀλλὰ κάθοδον καὶ ὀπισθοχώρησιν, διότι ὅ,τι ὁ 
ἔρως εἶχεν ἀνακαλύψει ὥς τὸ «ἀπέναντι» ἡμῶν, ἡ βιοτικὴ χρεία, ἡ ὁποία εἶνε 
καὶ ἡ ἐμπνεύστρια τῶν ἐπιτηδευμάτων καὶ τῶν τεχνῶν πασῶν, τὸ ἐγκαταλεί- 
πει, ἵνα ὑπακούσῃ εἰς μίαν ἄλλην, πλέον ἐπείγουσαν, ὁρμήν, τὴν ἐγωιστικὴν 
ὁρμὴν πρὸς αὐτοσυντήρησιν. Ἂν ἐπιμένωμεν νὰ διατηρήσωµεν ὁπωσδήποτε 
τὴν Πλατωνικὴν εἰκόνα τῆς κλίμακος, θὰ πρέπῃ μᾶλλον τὸ μὲν σωματικὸν 
κάλλος νὰ θέσωμεν ἐπὶ τῆς κορυφῆς τῆς κλίμακος, ἐπὶ τῆς ἐκ τῶν ἄνω πρώ- 
της βαθμίδος, τὰ δὲ παντοῖα ἐπιτηδεύματα ἐπὶ τῆς ἐκ τῶν κάτω πρώτης; 
τοῦ μὲν ἔρωτος ἀνακαλύπτοντος πρώτου τὸ ἀπέναντι τῆς μορφῆς, τῆς δὲ πρὸς 
αὐτοσυντήρησιν ὁρμῆς τὸ ἄμορφον καὶ ἄ-σχημον «ἐγώ», τὸ ὁποῖον θὰ ἔμενεν 
ἐσαεὶ εἰς τὸ σκότος, ὡς μὴ θεατόν, ἂν δὲν συνήγετο ὡς ὑπάρχον ἐμμέσως ὡς 
«τὸ μὴ θεώμενον πλέον τὸ κάλλος». H τοιαύτη ἀντίληψις τῆς πτώσεως ἀπὸ 
τῆς πρώτης θέας τοῦ κάλλους ὑπάρχει, ὡς γνωστόν, ἐν μυθικῇ μορφῇ εἰς τὸν 
«Φαῖδρον», νομίζω ὅμως ὅτι δυνάμεθα νὰ παραιτηθῶμεν τοῦ μύθου, ἐμμένον- 
τες ἁπλῶς εἰς τὴν φαινομενικὴν πραγματικότητα, τῆς ὁποίας ὅλοι ἔχομεν 
ἐμπειρίαν : τὴν ἐποχὴν τῆς ροδίνης νεότητος, εἰς τὴν ὁποίαν ὁ μετὰ τῆς ἥβης 
γεννώμενος τὸ πρῶτον ἔρως χαρίζει μίαν ἀνεξίτηλον ὅσον καὶ ἀνεπανάληπτον 
ἐντύπωσιν εὐτυχίας, διαδέχεται ἡ σκληρὰ ἐποχὴ τῶν βιοτικῶν περισπασμῶν 
καὶ ἀγώνων, κατὰ τὴν διάρκειαν τῶν ὁποίων τὰ νεανικὰ βιώματα φαίνονται 
ὡς ὄνειρα ἀνεπιστρεπτὶ διαλυθέντα. 


B’. H EN ΤΩ «ΠΑΡΜΕΝΙΔΗ» ΚΡΙΤΙΚΗ ΤΗΣ ΘΕΩΡΙΑΣ ΤΩΝ ΙΔΕΩΝ 
(Κεφ. 1 - 9) 


Τὸ πρῶτον μέρος τοῦ «Παρμενίδου», tor τὰ κεφάλαια 1 - 9, περιέχει, 
€ ~ 
ὡς γνωστόν, τὸν διάλογον μεταξὺ τῶν Παρμενίδου καὶ Ζήνωνος ἀφ᾽ ἑνὸς καὶ 
~ / 
τοῦ νέου εἰσέτι Σωκράτους ἀφ᾿ ἑτέρου, διάλογον καταλήγοντα εἰς τὴν δια- 


οσα 


πίστωσιν, ὅτι ἡ θεωρία τῶν ἰδεῶν, ὅπως τοὐλάχιστον ἀναπτύσσει καὶ ὑπο- 
ῃ 5 ε , ου ϱ n = ο... Ὦ ῃ θ ’ 
στηρίζει αὐτὴν ὁ Σωκράτης, πολλοῦ ἀπέχει τῆς λογυκῆς ἐκείνης θεμελιώσεως, 
e e / \ / 5. 5 , ~ \ / ` ῃ 
h ὁποία θὰ καθίστα αὐτὴν ἀπρόσβλητον διαλεκτικῶς. Δὲν πρόκειται νὰ γίνῃ 
ἐνταῦθα πλή ἀνάλ ῦ h ν ἀλλὰ μόνον νὰ ἐξαρθοῦν 
ons ἀνάλυσις τοῦ τμήματος τούτου, ἀλλὰ uó p 
σημεῖά τινα σημαντικὰ διὰ τὴν κατανόησιν τοῦ πόσην συνείδησιν εἶχεν ὁ 
/ ~ - 
Πλάτων τῶν δυνατοτήτων παρανοήσεως, εἰς τὰς ὁποίας ἦτο ἐκτεθειμένη ἡ 
{ t - ~ - 
θεωρία του. Δεδομένου μάλιστα, ὅτι μερικὰ τῶν κατὰ τῶν ἰδεῶν ἐπιχειρημά- 
ER] VAR 7 Η ; 
των, ἰδίᾳ δὲ ὁ περίφημος «τρίτος ἄνθρωπος», ἐπαναλαμβάνονται, εἰ καὶ ὑπὸ 
n ~ ~ - 
παρηλλαγμένην πως μορφήν, εἰς τὴν κριτικὴν τῶν ἰδεῶν, τὴν ὁποίαν ἐπιχειρεῖ 
ϱ 3 / ~ - ~ ~ 
ὁ Αριστοτέλης εἰς τὸ A 9 τῶν Μεταφυσικῶν, συνεπικουροῦντος καὶ τοῦ yeyo- 
/ ud D ~ 
νότος, ὅτι εἰς τὸ β’ μέρος τοῦ διαλόγου ἐμφανίζεται «᾿ Αριστοτέλης» τις ἄπαν- 
~ 3 ~ η R & ~ 
τῶν εἰς τὰς ἐρωτήσεις τοῦ Παρμενίδου, ὅπερ, ὡς ἔχει ὀρθῶς παρατηρηθῇ, 
εἶνε ἀπίθανον νὰ εἶνε ὅλως τυχαῖον 1, δυνάμεθα νὰ συμπεράνωμεν, ὅτι τὸ 
πρῶτον τοῦτο μέρος τοῦ διαλόγου ἀπηχεῖ πράγματι τὰς περὶ τοῦ θέματος 
συζητήσεις ἐν τῇ ᾿Ακαδημίᾳ, πιθανῶς δὲ καὶ τὰς προσωπικῶς μεταξὺ τοῦ 
Ἠλάτωνος καὶ τοῦ νέου Αριστοτέλους διεξαχθείσας. Καθ᾿ ὅσον τοὐλάχιστον ἡ 
ἱστορυκὴ μαρτυρία δύναται a silentio νὰ παράσχῃ εἰς ἡμᾶς ἔνδειξίν τινα, 
> λ 24 N ~ 3 / / . / > ns! \ 
οὐδεὶς ἄλλος πλὴν τοῦ ᾿Αριστοτέλους κατεπολέμησε μετὰ τόσης ἐπιμονῆς καὶ 
συνεπείας τὰς ἰδέας. Δύναται ἴσως νὰ φαντασθῇ τις τὴν συνομιλίαν, κατὰ 
τὴν ὁποίαν, τοῦ ᾿Αριστοτέλους (ἢ ἄλλου τινὸς μαθητοῦ) ἐμμένοντος εἰς ἐπι- 
χειρήματα κατὰ τῶν ἰδεῶν ἀνάλογα πρὸς τὰ ἐν Mapu. 1 - 9 καὶ Mro. Α 9 
ἐκτιθέ ὁ òc Iag Ξ λαμβάνει ὅσα ἐν τῷ διαλόγῳ ὁ è 
μενα, ὁ γηραιὸς Πλάτων ἐπαναλαμβάνει ὅσα ἐν τῷ διαλόγῳ ὁ γηραιὸς 
Παρμενίδης συμβουλεύει εἰς τὸν νέον ἔτι καὶ ἄωρον διὰ τὴν νεότητα Σωκράτη : 
ς p À 
νὰ μὴ ἐγκαταλείψῃ τὴν θεωρίαν τῶν ἰδεῶν, ἀσπαζόμενος προώρως τὰ ἐπι- 
χειρήματα ταῦτα, διότι ἄνευ τῶν ἰδεῶν πᾶσα γνῶσις ὡς γνῶσις τοῦ καθόλου 
ἐν τῷ Around καθίσταται προβληματική, πρὸ παντὸς δὲ ἄλλου νὰ γυμνασθῇ 
διαλεκτικῶς καὶ εἶτα νὰ ἐπανέλθῃ ὡριμώτερος ἐπὶ τὴν ζήτησιν τῆς ἰδέας. 
Τὸ κύριον τῶν κατὰ τῶν ἰδεῶν ἐπιχειρημάτων στηρίζεται ἐπὶ τῆς τοπι- 
κῆς ἑρμηνείας αὐτῶν, ὡς κεχωρισμένων ἀτομικῶν ὑποστάσεων ?. Αἱ ἰδέαι δὲν 
εἶνε ὡς τὸ φῶς τὸ κοινῇ ἐπὶ πάντων τῶν ὄντων φέγγον, ἀλλὰ μᾶλλον ὡς τὸ 
ἱστίον τὸ ἐπὶ πάντων ἀναπεπταμένον, τὸ ὁποῖον οὕτω διακρίνεται τοπικῶς κατὰ 
\ ς $) 3 x FA 3 KA e Ὁ ON » [A . > 3 \ 
τὰ ὑπ᾽ αὐτὸ ἄτομα“. Οὕτως ὅμως αἱ ἰδέαι ἐξατομικεύονται καὶ κατ᾽ οὐδὲν δια- 
φέρουν τῶν ἀτομικῶν ὄντων, τῶν ὁποίων τὴν καθολικότητα (τὴν οὐσίαν) ὑπο- 
τίθεται ὅτι παρέχουν. Ἂν πάλιν ἐμμένωμεν εἰς τὸν ὁρισμὸν τῆς ἰδέας ὡς 
nn .. ~ ~ p t 
τῆς προὐποθέσεως τῆς καθολικότητος τῶν ὄντων, ἐξακολουθήσωμεν δὲ dp’ ἑτέ- 
εἰ - 5 - ~ / 
ρου (ὅπως προφανῶς εἴμεθα ἠναγκασμένοι ἐκ τῆς φαινομενικότητος τοῦ πέριξ 

ἡμῶν κόσμου νὰ πράξωμεν) νὰ ἐμμένωμεν εἰς τὴν ἀτομικότητα τῶν κοσμικῶν 
ὄντων, τότε ἀνακύπτει ὁ ἀπόλυτος «χωρισμὸς» ἰδέας καὶ ὄντος εἰς δύο ἀλλή- 
λων διακρινοµένας διαστάσεις, ἕνεκα τοῦ ὁποίου αἱ μὲν ἰδέαι, γνωσταὶ εἰς 
τοὺς θεούς, παραμένουν πάντῃ ἄγνωστοι εἰς τοὺς ἀνθρώπους, τὰ δὲ ἀτομικὰ 
ὄντα, διὰ τῶν αἰσθήσεων κατὰ τὴν ἀτομικότητά των γνωστὰ εἰς τοὺς ἀνθρώ- 
πους, παραμένουν ἄγνωστα εἰς τοὺς θεούς. Αὕτη εἶνε ἡ «μεγίστη ἀπορία 1» 
εἰς τὴν ὁποίαν ἀποκορυφοῦται ἡ κατὰ τῶν ἰδεῶν κριτική, ἐκείνη, ἐνώπιον 
τῆς ὁποίας φαίνεται νὰ συντρίβεται ὁριστικῶς ἡ ὅλη λογικὴ (ἐφ᾽ ὅσον ὁ ἄνθρω- 
πος ἀδυνατεῖ νὰ τὰς γνωρίσῃ) καὶ ἢ ὀντολογικὴ (ἐφ᾽ ὅσον, μὴ γνωρίζων 
αὐτάς, ἀδυνατεῖ καὶ νὰ τὰς θέσῃ ὣς ὑπαρχούσας) αὐτῶν ὑπόστασις. 

Οὕτω καταλῆγον, τὸ πρῶτον τοῦτο μέρος τοῦ διαλόγου φαίνεται πρά- 
γματι νὰ ἀναγκάζῃ εἰς τὴν ἐγκατάλειψιν τῆς θεωρίας, ἀποδειχθέντος πλήρως 
τοῦ λογικοῦ αὐτῆς ἀδιεξόδου. Ἂν ἐξετάσωμεν ὅμως τὰ αὐτὰ συμπεράσματα 
ὑπὸ τὸ φῶς τῆς ἀνωτέρω ὑπὸ Α διακρίσεως ἡμῶν καλῆς μορφῆς καὶ καλοῦ 
ἐπιτηδεύματος, δυνάμεθα ἴσως νὰ συναγάγωμεν ἐξ αὐτῶν θετικώτερά τινα 
πορίσματα. Διότι, πράγματι, ὑπάρχει γνῶσις μὴ ἔχουσα ἀνάγκην ἰδέας, ἐν τῇ 
ἐννοίᾳ κατ᾽ ἀρχὴν τῆς εἰς σωματικὴν ὑπόστασιν ἀποκρυσταλλουμένης μορφῆς, 
ἰδέας δηλ. ὑπὸ τοῦ ἔρωτος ἀποκαλυπτομένης. Ἡ ἀνάγκη διὰ τὴν ἐπιβίωσιν, 
τῆς ὁποίας συνέπεια εἶνε καὶ ἡ τέχνη (ὑπάρχουσα «τῆς χρείας ἕνεκα», κατὰ 
τὴν ἀριστοτέλειον ἔκφρασιν), ὁδηγεῖ εἰς γνῶσιν τοῦ ἐξωτερικοῦ κόσμου, ὄχι 
ὅμως ὡς πρὸς τὴν καθολικὴν αὐτοῦ δομὴν καὶ οὐσίαν, ἀλλ᾽ ὡς πρὸς τὰς ἆτο- 
μικάς του ἐπὶ τοῦ ἀτομικοῦ ἀνθρώπου ἐπενεργείας. “O πεινῶν δὲν ἐξετάζει 
ἀφῃρημένως τὸ φαινόμενον π.χ. τῆς ἀφομοιώσεως τῶν τροφῶν ὑπὸ τοῦ ζῶν- 
τος ὀργανισμοῦ, ἀλλ᾽ ἀναζητεῖ ἐναγωνίως τὴν τροφήν του, αὐτός, ὁ συγκε- 
κριμένος πεινῶν ἄνθρωπος τὴν ὡρισμένην ἐκείνην ὕλην, ἡ ὁποία θὰ κορέσῃ 
τὴν πεῖνάν του. Ὃ τεχνίτης δὲν μανθάνει τὴν τέχνην του διὰ θεωρητικῶν 
σπουδῶν, ἀλλὰ διὰ τῆς τριβῆς, τῆς ἀτομικῆς ἀντιμετωπίσεως μιᾶς ὡρισμένης 
ὕλης (π.χ. τοῦ ξύλου, τοῦ μετάλλου), τὴν ὁποίαν εἶνε ὑποχρεωμένος, πιεζό- 
μενος ὑπὸ τῆς ἀνάγκης ἀμύνης του, νὰ μετατρέψῃ εἰς τὸ πρὸς τὸν ἀτομικὸν 
τοῦτον σκοπὸν προσαρμοζόμενον καὶ αὐτὸν ὑπηρετοῦν ὄργανον - ἐργαλεῖον À 
ὅπλον. Βεβαίως, ἅπαξ ἀποκτηθεῖσα ἡ ἐμπειρικὴ αὐτὴ γνῶσις, μεταδίδεται 
ἀπὸ πατρὸς εἰς υἱόν, ἀπὸ τεχνίτου εἰς μαθητευόμενον, ἀλλ᾽ ἡ μετάδοσις αὕτη 
δὲν γίνεται καὶ πάλιν διὰ κατανοήσεως μιᾶς ἀφῃρημένης μορφῆς (π.χ. τῆς 
μορφῆς «τόξον»), ἀλλὰ διὰ τῆς μιμήσεως ἑνὸς ἀτομικῶς ὦ plou é- 
voŬ τόξου, τὸ ὁποῖον ὁ τεχνίτης προτείνει εἰς τὸν μαθητευόμενον ὡς ὑπό- 
δειγμα. Τὸ ὑπόδειγμα ὅμως τοῦτο δὲν εἶνε ἰδέα, καθολικὴ μορφή, ἀπό- 
δειξις δὲ τούτου εἶνε, ὅτι οὐδέποτε ἀρκεῖ ἡ θεωρητικὴ διδασκαλία, ἢ περι- 
γραφὴ δηλ. τῆς μορφῆς «τόξον» κατὰ τὰ μόνιμα καὶ γενικὰ αὐτῆς χαρακτη- 


1. Παρμ. 133 α/ἁ (Κεφ. 6). 

ριστικά, ἀλλ᾽ ἀπαιτεῖται κυρίως ἢ διὰ συχνῶν ἀποπειρῶν καὶ σφαλμάτων 
ἀποκτωμένη συνήθεια καὶ τριβή, χωρίς, ὡς εὐστόχως παρατηρεῖ ὁ ᾿Αριστο- 
τέλης, νὰ γνωρίζῃ ποτὲ ὁ ἐμπειρικὸς τεχνίτης (ὁ χειροτέχνης) τὸν λόγον τῶν 
διὰ τῆς τεχνικῆς του δεξιότητος κατασκευαζομένων 1. 

᾿Αλλὰ καὶ τὸ παράδειγµα τοῦ κυρίου καὶ τοῦ δούλου, τὸ ὁποῖον pépet 
ὁμοίως ὁ Παρμενίδης ἐν τῷ θῳ κεφ. λέγων ὅτι ἄνευ ἰδέας οὔτε ὁ κύριος δύνα- 
ται νὰ γνωρίσῃ ἐν τῷ δούλῳ τὴν ἀνθρωπίνην ἰδιότητα, οὔτε ὁ δοῦλος ταύτην 
ἐν τῷ κυρίῳ, δὲν εἶναι ἄστοχον : ὁ κύριος καὶ ὁ δοῦλος τῷ ὄντι δὲν εἶνε δυνα- 
τὸν νὰ ὑπαχθοῦν εἰς τὴν κοινὴν ἰδέαν «ἄνθρωπος», διότι, κυρίως εἰπεῖν, ἢ 
σχέσις κυρίου καὶ δούλου δὲν εἶνε σχέσις ἀνθρωπίνη. «"Ανθρωποι» θεωροῦνται 
μεταξύ των οἱ συγγενεῖς, οἱ ἔχοντες συνείδησιν κοινῆς καταγωγῆς, κοινῶν 
συμφερόντων καὶ ἐπιδιώξεων. Διὰ τὸν κύριον ὅμως ὁ δοῦλος εἶνε ἁπλῶς res, 
πρᾶγμα, ἀντικείμενον ἐκμεταλλεύσεως (καὶ ἄρα καὶ δικαίου), ὅπως π.χ. ὁ 
κύων ἢ ὁ ἵππος ἢ τὰ λοιπὰ κατοικίδια. Διὰ τὸν δοῦλον ὁμοίως ὁ κύριος εἶνε 
ὄχι ἄνθρωπος, ἀλλ᾽ ἐξουσιαστὴς ἐρείδων τὴν ἐξουσίαν του ἐπὶ τῆς γυμνῆς του 
δυνάμεως, ἧς ἐκλειψάσης ὁ δοῦλος δι᾽ οὐδενὸς δεσμοῦ φιλανθρωπίας δεσμεύε- 
ται ἔναντι τοῦ τέως κυρίου του’ αἱ κατὰ τὴν ἀρχαιότητα. ἐπαναστάσεις δούλων 
ἀποτελοῦν τρομακτικὴν ἐπιβεβαίωσιν τούτου. Εἰς ὅλας, ἑπομένως, αὐτὰς τὰς 
περιπτώσεις ἔχομεν σχέσεις ἀτόμου πρὸς ἄτομον, σχέσεις δυνάμεως καὶ ἀνάγ- 
κης, ὄχι σχέσεις ὁμοιότητος, καθολικότητος, ἰδεατότητος. 


Γ’. H ΑΦΗΡΗΜΕΝΗ ΔΟΜΗ ΤΗΣ ΔΙΑΛΕΚΤΙΚΗ͂Σ 
ΤΟΥ «ΠΑΡΜΕΝΙΔΟΥ» (Κεφ. 10 - 27) 


Τὸ διαλεκτικὸν γύμνασμα, τὸ ὁποῖον δέχεται ἐν τῷ διαλόγῳ ὁ Παρμε- 
νίδης νὰ κατευθύνῃ χάριν τοῦ Σωκράτους, καίτοι δυσανασχετῶν πως ἐν ἀρχῇ 
διὰ τὸ προστάττεσθαι αὐτὸν νὰ ἀναλάβῃ «πολὺ ἔργον», διακρίνεται εἰς 
δύο τμήματα, τὸ μὲν περιεχόμενον εἰς τὰ κεφάλαια 10 - 25, τὸ δὲ εἰς τὰ λοιπὰ 
μέχρι τοῦ τέλους κεφ. 24 - 27. Προηγουμένως, ἤτοι ἐν κεφ. 8 καὶ 9, δικαιο- 
Donyet κατ᾽ ἀντιφατικόν πως τρόπον τὸ ὅλον ἐγχείρημα, τὸ μὲν Eeutpou ne 
ὑπὸ τοῦ ου... τῆς χρησιμότητος, μᾶλλον δὲ τῆς ΙΙ. αὐτοῦ, 
«ἀγνοοῦσιν γὰρ οἱ πολλοί, ὅτι ἄνευ ταύτης τῆς διὰ πάντων διεξόδου τε καὶ 
πλάνης ἀδύνατον ἐντυχόντα τῷ ἀληθεῖ νοῦν σχεῖν 5», τὸ δὲ τονιζομένου ὑπὸ 
τοῦ Παρμενίδου, ὅτι χυρίως εἰπεῖν δὲν πρόχειται νὰ γίνῃ πλέον τι ἀπὸ μίαν 
pe παιδιάν» σης ὁποίας εἶνε a τὸ θέμα νὰ ἐπιλεγῇ αὖθαι- 
poou κάπως ὑπ᾽ αὐτοῦ : «ἀπ᾽ ἐμαυτοῦ (λέγει ὁ Παρμενίδης) ἄρξομαι καὶ we 
ἐμαυτοῦ ὑποθέσεως, περὶ τοῦ ἑνὸς αὐτοῦ ὑποθέμενος, εἴτε ἓν ἔστιν εἴτε μὴ 


1. ’Apıor. Μτφ. 981 a 30/981 b 6 (κεφ. 9). 
9, Παρμ. 136 d/e (κεφ. 8). 


ne 


ἕν, τί χρὴ συμβαίνειν 1». Ἡ ἀντίφασις, νομίζω, ἐξηγεῖται καὶ αἴρεται, ἂν 
ληφθῇ ὑπ᾽ ὄψιν τὸ καὶ ἀνωτέρω λεχθέν, ὅτι τὸ ὅλον ἔχει χαρακτῆρα γυμνά- 
σµατος, ἄρα παιδιᾶς, ὅτι ὅμως, ὅπως ἀκριβῶς αἱ γυμναστικαὶ παιδιαὶ δὲν 
γίνονται μόνον χάριν ἑαυτῶν, ἀλλὰ χρησιμεύουν καὶ ὡς προετοιμασία διὰ 
σοβαρωτέρας ἐνεργείας (π.χ. αἱ ἐν τῷ σχολείῳ ἢ ἐν τῷ στρατῷ ἀθλοπαι- 
/ ο \ e \ 3 N A Si 2 / \ A > A 
διαί), οὕτω καὶ ἡ διαλεκτικὴ αὐτὴ παιδιὰ εἶνε ἀπαραίτητος διὰ τὴν ὀρθὴν 
ἀναζήτησιν καὶ τελικῶς τὴν θέασιν τῆς ἰδέας. Διὰ τούτων ὅμως προητοιμάσθη 
ἤδη ἡ συναγωγὴ τοῦ σημαντικωτάτου συμπεράσματος, ὅτι πᾶσα ÈP uN- 
/ ~ / ε ς ή, 24 2 “~ 3 A 
νεία τοῦ διαλόγου ἡ ὁποία ἤθελεν ἀρκεσθῆ εἰς τὴν 
ἐξακρίβωσιν τῆς τυπολογικῆς, ἀφῃρημένης ἁπλῶς 
συνεπείας τῶν διαλεκτικῶν ἐν αὐτῇ θέσεων, χωρὶς 
\ 4 N 3 es) » \ 3 2 ~ 3 ε 
νὰ διαφωτίζῃ καὶ ἐξηγῇ αὐτὰς δι ἀναγωγῆς εἰς ὡρι- 
σμένα φαινόμενα, εἰς τὰ ὁποῖα αἱ θέσεις αὐταὶ ὁδη- 
γοῦν καὶ ἀντιστοιχοῦν, εἶνε ἀτελὴς καὶ ἄγονος. Ἡ 
τυπικὴ λογικὴ h, ἐνταῦθα, ἢ τυπολογικὴ διαλεκτικὴ ἐνέχει πάντοτε στοιχεῖόν 
τι αὐθαιρεσίας, διότι ναὶ μὲν εἶνε δυνατὸν νὰ παρακολουθηθῇ κατὰ τὴν ἐσω- 
τερικήν, τὴν λογυκήν της συνέπειαν, δὲν δύναται ὅμως νὰ ἀποδείξῃ καὶ τὴν 
ὀντολογικήν της δικαίωσιν, εἰμὴ μόνον διὰ τῆς καλύψεώς της ὑπὸ συγκεχρι- 
μένων φαινομένων, τῶν ὁποίων εἶνε αὕτη, οὕτως εἰπεῖν, ὁ σκελετός. Εἰς τὴν 
παροῦσαν παράγραφον θὰ ἀσχοληθῶμεν μὲ τὴν ἐξέτασιν τῆς ἐσωτερικῆς δια- 
λεκτυκῆς μορφῆς: ἡ φαινομενολογικὴ αὐτῆς ἐπαλήθευσις καὶ δικαίωσις θὰ 
ἀκολουθήσῃ μετά, τῆς μὲν ἑπομένης παραγράφου ἐξεταζούσης τὸ πρῶτον 
4 > ~ 24 \ € / u A a 3 ~ x / \ I 
σκέλος αὐτῆς, ἥτοι τὴν ὑπόθεσιν ὅτι τὸ Ev εἶνε, τῆς δὲ μεθεπομένης τὸ δεύ- 
τερον, ἤτοι τὴν ὑπόθεσιν ὅτι τὸ ἓν δὲν εἶνε. 
ε Δ ~ / / Ότο / > fà > 
Η διαλεκτικὴ τοῦ δευτέρου μέρους τοῦ διαλόγου ἀναπτύσσεται εἰς 
η / λ > N L ψ ς / . / \ 
ἐννέα τὸν ἀριθμὸν θέσεις, τὰς ὁποίας πολλοὶ προσεπάθησαν νὰ 
συνοψίσουν καὶ κατατάξουν, περαιτέρω δὲ νὰ κατανοήσουν κατὰ τὴν ἀριθμη- 
si N A 2 / 5 ` 3 / λ 24 / 
τικὴν καὶ διαλεκτικήἠν των ἀναγκαιότητα νὰ ἐξηγήσουν, μὲ ἄλλας λέξεις, 
διατί αἱ θέσεις αὗται εἶνε ἐννέα ἀκριβῶς (καὶ ὄχι π.χ. δέκα ἢ δώδεκα) καὶ ποία ἢ 
ἐσωτερικὴ σχέσις παραγωγῆς τῆς μιὰς ἀπὸ τῆς ἄλλης. ᾿Εξ ὅλων τῶν σχετι- 
κῶν ἀποπειρῶν θὰ ἀναφέρω τὴν κατ᾽ ἐμὲ ἀξιολογωτέραν, τὴν τοῦ μεγάλου 
Νεοπλατωνικοῦ Πρόκλου, ὄχι διότι συμφωνῶ μετ᾽ αὐτῆς (θὰ ἀναπτύξω ἆκο- 
λούθως τὴν ἰδυκῆν µου γνώμην), ἀλλὰ διότι ἐκφράζει τὴν ἀπόληξιν τῆς ἀρχαίας 
Ἑλληνικῆς ἑρμηνευτικῆς ἐπεξεργασίας τοῦ διαλόγου (οἱ Νεοπλατωνικοὶ εἶχον 
ἀναγάγει τὸν διάλογον εἰς τὸ κείμενον - κλεῖδα τοῦ συστήματος τῆς Ἓλλη- 
νικῆς φιλοσοφικῆς ἑρμηνείας τοῦ κόσμου καθόλου), ἐπὶ πλέον δὲ συνοψίζει 
τὰς ἐννέα θέσεις κατ ἀριστοτεχνικὸν ὄντως τρόπον. Παραθέτω τὸ σχετικὸν 


1. Παρμ. 137 b (κεφ. 9). 


ag 

ἀπόσπασμα ὁλόκληρον 1: «καὶ δὴ καὶ λέγω τὸ πλῆθος τῶν ὑποθέσεων ἀκο- 
(A 3 - - 

λούθως ἀναπεφάνθαι τοῖς ὅροις, ἐξ ὧν ἡ ὑπόθεσις. Εἴτε γὰρ ἔστι τὸ ἕν, πέντε 
/ ~ 

γένοιντο ἂν ὑποθέσεις διὰ τὴν τοῦ ἑνὸς διάφορον ὕπαρξιν εἴτε μὴ ἔστι τέττα- 

\ ~ [2 ~ 

PEG, διὰ τὴν τοῦ μὴ ὄντος διάφορον ἐπίνοιαν. Τό τε yp Ev λέγεται τριχῶς, 
x x ε ~ ~ - \ \ ε ε 

τὸ μὲν ὡς κρεῖττον τοῦ ὄντος, τὸ δὲ ὡς τῷ ὄντι σύστοιχον, τὸ δὲ ὡς ὑφει- 
/ ~ y z NEN ~ > ε NER 

μενον τοῦ ὄντος' καὶ τὸ μὴ ὂν διχῶς, τὸ μὲν ὡς μηδαμῶς ὄν, τὸ δὲ ὡς πῆ μὲν ὄν 
\ A » 24 3 [2 . a 

πὴ δὲ οὐκ ὄν. ᾿Αναγκαίως τοίνυν κατὰ πάντα τὰ σημαινόμενα προϊὼν ὁ λόγος τῶν 
(A {X 7 

δύο τούτων ὅρων ποικίλλειν τὰς ὑποθέσεις. (σημ.: ἕπονται αἱ πέντε θέσεις 
9 δι, 2 Αλ 3 ` - κο S ~ κο 

«εἰ ἓν ἔστι» :) ἐν μὲν τῇ πρώτῃ ζητῶν πῶς ἔχει τὸ ἓν τὸ κρεῖττον τοῦ ὄντος 

/ € ~ ~ ~ 

πρός τε ἑαυτὸ καὶ πρὸς τὰ ἄλλα" ἐν δὲ τῇ δευτέρᾳ, πῶς τὸ τῷ ὄντι συνόν’ ἐν 
\ ο. 4 ~ ~ 

δὲ τῇ τρίτῃ, πῶς ἔχει τὸ ἓν τὸ καταδεέστερον τοῦ ὄντος πρός τε αὑτὸ καὶ πρὸς 
\ XAA ο. Ὢ δὲ ~ / ~ \ 24 / τω μις [2 

τὰ ἄλλα" ἐν δὲ τῇ τετάρτῃ, πῶς τὰ ἄλλα μετασχόντα τοῦ ἑνὸς ἕξει πρός τε 

αὑτὰ καὶ πρὸς τὸ ἕν᾽ ἐν δὲ τῇ πέμπτῃ, πῶς τὰ ἄλλα μὴ μετασχόντα τοῦ ἑνὸς 

ἕξει πρός τε αὑτὰ καὶ πρὸς τὸ ἕν: (σημ.: ἔπονται αἱ τέσσαρες θέσεις «εἰ èv 
δ. ΩΣ Ò 9) \ nd ~ NORE C7 3 ΤΩ e e ~ \ A x~ Ni 

μὴ ἔστι» :) ἐν δὲ τῇ ἕκτῃ, πῶς τὸ ἕν, εἰ μὴ ἔστιν οὕτως, ὡς πὴ μὲν ὂν πῆ δὲ 
` 34 ur [2 ς λ N A \ „ 5 3} . ο, Ω [2 Ga λ a 5 

μὴ ὄν, ἔξει πρός τε αὑτὸ καὶ πρὸς τὰ ἄλλα᾽ ἐν δὲ τῇ ἑβδόμῃ, πῶς τὸ ἓν εἰ 
N 34 “ e ~x y ed fl ε λ λ λ ` 2/ ὁ A x 

μὴ ἔστιν οὕτως, ὡς μηδαμῆ ὄν, ἕξει πρός τε αὑτὸ καὶ πρὸς τὰ ἄλλα ἐν δὲ 
ο 3 56 ο A EA λ ε A N λ λ 4 \ A [4 / 

τῇ ὀγδόῃ, πῶς τὰ ἄλλα πρὸς αὑτὰ καὶ πρὸς τὸ Ev μὴ ὃν ἕξει, συντασσόµενα 
~ ~x N s ~ \ 3 1 ο. ὁ) Ni ο. Ὦ / ~ \ 24. / ε \ 

τῷ πὴ μὲν ὄντι πὴ δὲ οὐκ ὄντι' ἐν δὲ τῇ ἐνάτῃ πῶς τὰ ἄλλα πρός τε αὑτὰ 

καὶ πρὸς τὸ Ev μὴ dv ἕξει, συνταττόµενα τῷ ἑνὶ μηδαμῶς ὄντι». 

Ὡς ἐκ τοῦ ἀποσπάσματος καταφαίνεται, ἔχομεν ἐνταῦθα τὸ ἑξῆς διαλε- 
κτικὸν σχῆμα : 


) κρεῖττον τοῦ ὄντος (κεφ. 10 - 12) 
I. Ei ἔστι : ) συνὸν τῷ ὄντι (κεφ. 19 - 20) 

) καταδεέστερον τοῦ ὄντος (κεφ. 21) 

) τἆλλα τοῦ ἑνὸς μετασχόντα τοῦ ἑνὸς (κεφ. 22) 
) 


“Ey 


τἆλλα τοῦ ἑνὸς μὴ μετασχόντα τοῦ ἑνὸς (κεφ. 23) 


) ὡς πὴ μὲν ðv πὴ δὲ μὴ ðv (κεφ. 24) 
II. Εἰ μὴ ἔστι: 7) ὡς μηδαμὴ òv (κεφ. 25) 
8) τἆλλα συνταττόµενα τῷ πὴ μὲν ὄντι πῆ δὲ μὴ 
ὄντι (κεφ. 26) 
9) τἆλλα συνταττόµενα τῷ ἑνὶ μηδαμῶς ὄντι (κεφ. 27) 


Πρὸς κατανόησιν τοῦ σχήματος τούτου --- καθαρῶς τυπολογικῶς κατ᾽ ἀρ- 
χὰς — πρέπει νὰ ἐκκινήσωμεν ἀπὸ τὰς πρώτας ἀρχὰς τῆς Πλατωνικῆς po- 
σοφίας, ὅπως ἐμφανίζονται συμπεπληρωμέναι εἰς τοὺς γεροντικοὺς διαλόγους, 


4. Πρόκλου, Εἰς τὸν Πλάτωνος Παρμενίδην τὸ ἕκτον (βιβλίον), ἐκδ. V. Cousin, 
Procli Philosophi Platonici Opera Inedita, Παρίσιοι, 1864, co. 1040. 

ἰδίᾳ δὲ εἰς τὸν «Τίμαιον», αἱ ὁποῖαι κατ᾽ οὐσίαν οὐδὲν διαφέρουν τῶν ἄντι- 
στοίχων τῆς ᾿Αριστοτελικῆς. Πράγματι, κατὰ τὸν «Τίμαιον», ὁ δημιουργὸς 
θεὸς εὑρίσκων ἀπέναντι αὑτοῦ ἀφ᾽ ἑνὸς μὲν τὴν ἀδιαμόρφωτον εἰσέτι ὕλην 
(τὴν ἀτάκτως κινουμένην μᾶζαν), ἀφ᾽ ἑτέρου δὲ τὰς οὐσίας (τὰ ὄντως ὄντα 
ἢ τὰς ἰδέας), χρησιμοποιεῖ τὰς τελευταίας ταύτας ὡς παραδείγματα, κινού- 
µενος δὲ ὑπὸ τῆς ἰδίας αὑτοῦ ἀγαθότητος, συνθέτει ἀμφότερα εἰς τὸ σύστημα 
τοῦ κόσμου 1. Ἔχομεν, λοιπόν, πέντε ἀρχὰς τῶν ὄντων, τὰς ἑξῆς : 1. Τὴν 
«κυριωτάτην ἀρχὴν» τῆς δημιουργίας, τὴν ἀγαθότητα. τοῦ θείου: 2. τὴν ὕλην' 
3. τὰς ἰδέας ἢ τὴν μορφήν' Δ. τὸν δημιουργὸν ἢ τὴν ἀρχὴν διὰ τῆς ὁποίας 
συνετέθη ἢ ὕλη πρὸς τὴν μορφήν: 5. τὸ τελικὸν ἀποτέλεσμα τῆς συνθέσεως 
ταύτης, τὸν κόσμον. Δύναται νὰ ὑποστηριχθῇ ἢ γνώμη, ὅτι ἡ ἀγαθότης ἢ τὸ 
ἀγαθὸν δὲν εἶνε ἀνεξάρτητος τοῦ δημιουργοῦ ἀρχὴ («ἀγαθὸς ἦν», λέγει 
ρητῶς ὁ Τίμαιος), ἀλλὰ μᾶλλον ἢ ἐγγενὴς οὐσία του. ᾿Αλλὰ τὸ ἀγαθὸν σαφῶς 
ὑπεραίρεται παντὸς προσδιορισμοῦ του ἐν τῇ «Πολιτείᾳ» (509 a/b), ὁμοίως 
δὲ καὶ πᾶσα ἡ μεταγενεστέρα Πλατωνικὴ φιλοσοφία ἀπαραλλάκτως πάντοτε 
ἡρμήνευσε τὴν πρώτην ἀρχὴν «ὡς σιγῆς ἀρρητοτέραν» διαστέλλουσα αὐτὴν 
τῶν θείων 'Ενάδων, τῶν προσωπικῶν δηλ. θεῶν. Ὁ δημιουργὸς ἄρα θεὸς 
εἶνε ἀγαθὸς κατὰ συμμετοχὴν εἰς τὸ ἀγαθὸν καθ᾽ αὑτό, καὶ ὄχι ἀντιστρόφως 
τὸ ἀντίθετον θὰ ἧτο ὅλως ξένον πρὸς τὴν Ἑλληνικῆν, εἰδικώτερον δὲ τὴν 
Πλατωνικὴν φιλοσοφίαν. Εἰς τὰς πέντε, λοιπόν, ταύτας ἀρχὰς τοῦ Πλατω- 
νικοῦ συστήματος πρέπει νὰ ὑπαγάγωμεν ἐν τελευταίᾳ ἀναλύσει πάντα τὰ 
ἐπὶ μέρους φαινόμενα καὶ θέματα αὐτοῦ, ἑπομένως δὲ ὄχι μόνον τὸ ἓν ὡς 
ὄν, ἀλλὰ καὶ τὸ ἓν ὡς μὴ ὄν, διότι καὶ τὸ μὴ ὂν δὲν εἶνε ὅλως ἀνυπόστατον, 
ὅπως κατὰ τὴν διδασκαλίαν τοῦ ἱστορικοῦ Παρμενίδου, ἀλλ᾽ ἀπαραίτητον 
καὶ τοῦτο συστατικὸν στοιχεῖον τοῦ κόσμου : «καὶ δεῖ θαρροῦντα ἤδη λέγειν, 
ὅτι τὸ μὴ ðv βεβαίως ἐστὶ τὴν αὑτοῦ φύσιν ἔχον» 2. “H διπλῆ, λοιπόν, διά- 
κρισις τοῦ ἑνὸς ὡς ὄντος καὶ ὡς μὴ ὄντος θὰ ἔδει νὰ συνεπάγεται δέκα καὶ 
ὄχι ἐννέα μόνον θέσεις, πέντε διὰ τὸ ἓν ὡς ὂν καὶ πέντε διὰ τὸ ἓν ὡς μὴ ὄν. 
Ὡς πρὸς τὸν ὅρον «τἆλλα τοῦ ἑνός», οὗτος δηλοῖ κατὰ τὸν σχολιαστὴν «τὴν 
σωματικὴν καὶ ὅλως μεριστὴν οὐσίαν», ἤτοι τὴν ὕλην 3. Ἐν συνόψει δέ, ἢ 
ἐφαρμογὴ τῶν πέντε ἀρχῶν τοῦ ὄντος εἰς τὰς δύο ὑποδιαιρέσεις τοῦ ἑνὸς δίδει 
τὸ ἑξῆς πόρισμα : 
A. α. Τὸ κρεῖττον τοῦ ὄντος, τὸ ἐπέκεινα δηλ. τούτου κείμενον ἕν, εἶνε ἢ 
«κυριωτάτη ἀρχὴ» (In θέσις). 
B. Τἆλλα τοῦ ἑνός, ἐφ᾽ ὅσον δὲν μετέχουν αὐτοῦ, εἶνε ἡ ὕλη (5η θέσις). 


1. Tiu. 27 ο/80 b (κεφ. 5 καὶ 6). πρβ. Demos, Phil. of Plato, o. 5. 
2. Σοφ. 258 b/c (κεφ. 42). ` 
8. Πρόκλου Iapu, ἔκδ. V.C., σ. 1048. 

y- Τὸ συνὸν τῷ ὄντι ἕν, τὸ μετέχον δηλ. τῆς οὐσίας, εἶνε À μορφὴ ἢ 
ἰδέα (2α θέσις). 

δ. Ἢ τρίτη (9η) θέσις δηλοῖ τὴν «μετάληψιν τῆς οὐσίας» ἢ τὴν ἐν 
χρόνῳ κίνησιν πρὸς συμμετοχὴν εἰς αὐτὴν τοῦ ἑνός, ἐμφανῆ εἰς τὸ 
φαινόμενον τοῦ «ἐξαίφνης», τὸ ὁποῖον ἀκριβῶς σημαίνει τὸ αἰφνίδιον 
τῆς μεταπτώσεως ἀπὸ τὴν μὴ συμμετοχὴν εἰς τὴν συμμετοχὴν καὶ ἀντι- 
στρόφως: μὲ ἄλλας λέξεις τὴν δημιουργικὴν ἐνέργειαν τοῦ δημιουργοῦ 
ὅπως μορφοποιήσῃ τὴν ὕλην. 

ε. Ἡ τετάρτη (4η) θέσις δηλοῖ τὸ ἀποτέλεσμα τῆς τοιαύτης ἐνεργείας, 
τὴν τελικὴν σύνθεσιν μορφῆς καὶ ὕλης À «τἆλλα τοῦ ἑνὸς μετασχόντα. 
τοῦ ἑνὸς (ἐνν. ὡς οὐσίας)». 

B. α. Ὡς πρῶτον δέον νὰ τεθῇ ἀντιστοίχως πρὸς τὸ Αα τὸ «μηδαμῶς ðv» 
(7η θέσις), ἤτοι τὸ ἐπέκεινα τοῦ μὴ ὄντος κείμενον, ἀκριβῶς ὅπως 
τὸ «κρεῖττον τοῦ ὄντος» κεῖται ἐπέκεινα τοῦ ὄντος. 

B. «Τἆλλα συνταττόµενα τῷ ἑνὶ μηδαμῶς ὄντι» εἶνε ἢ ὕλη τοῦ μὴ ὄντος 
(θη θέσις). 

y. Τὸ μὴ dv «ὡς πῆ μὲν ðv πὴ δὲ μὴ ὂν» εἶνε τὸ ἓν μὴ ðv ἐν τῇ σχέσει. 
του πρὸς τὴν μὴ οὖσαν οὐσίαν (1η θέσις). 

δ. ‘H ἐλλείπουσα (40η) θέσις ἀποφαίνεται τὴν μετάληψιν τῆς μὴ οὔσης 
οὐσίας ὑπὸ τῆς μὴ οὔσης ὕλης. 

ε. Τὸ ἀποτέλεσμα τῆς μεταλήψεως ταύτης : «τἆλλα συνταττόµενα τῷ 
πὴ μὲν ὄντι πὴ δὲ μὴ ὄντι» (8η θέσις). 

᾿Επαναλαμβάνω ἐν συμπεράσματι, ὅτι πάντα ταῦτα ἀποτελοῦν ἁπλῆν 

«πραγματειώδη παιδιάν», μίαν ἀφῃρημένην δηλ. διαλεκτικὴν κατασκευήν, 

βελτιωθεῖσαν διὰ τῆς ἀναγωγῆς της εἰς τὰς ἀρχὰς τῆς Πλατωνυκὴς σκέψεως, 

τῆς ὁποίας ἢ ἐπαλήθευσις θὰ ἐξαρτηθῇ, ὡς εἴπομεν, ἐκ τῆς ἐπιτυχοῦς va- 
γωγῆς της εἰς τὰ φαινόμενα πρὸς τὰ ὁποῖα ἀντιστοιχεῖ. 


Δ’ ΤΟ ΕΝ ΩΣ ΟΝ ΚΑΙ Η ΠΟΛΙΤΙΚΗ ΑΥ̓ΤΟΥ͂ EPMHNEIA 
(ζ Ἔπιστ., Πολιτ. 7) 


Εἴδομεν ἀνωτέρω, ὅτι ἀμφότεραι αἱ διαλεκτικαὶ ἐπόψεις, ἢ τοῦ ἑνὸς ὡς 
ὄντος καὶ ἢ τοῦ ἑνὸς ὡς μὴ ὄντος, ἔχουν τοῦτο τὸ κοινόν, ὅτι — ὅπως αὐτὸς: 
ὁ Πλάτων ρητῶς ἀναγνωρίζει ἐν τῷ «Σοφιστῇ» — ἀνήκουν καὶ αἱ δύο εἰς: 

R 7 ~ 7 
τὸ ὄν, ὅτι δηλ. καὶ τὸ μὴ ὂν εἶνε καὶ αὐτὸ τρόπος τοῦ ὄντος. ᾿Αλλὰ τί εἴδους 
τρόπος ; Τὸ σφάλμα π.χ., λέγει ὁ Πλάτων, εἶνε ἓν μὴ ὄν : χωρὶς τὴν θέσιν 
τοῦ μὴ ὄντος ὡς κατά τινα τρόπον ὄντος τὸ σφάλμα, ὁ ἰσχυρισμὸς δηλ. ὅτι 
x S7 >». m . 5 a > / δὲ Gr θ᾽ T / / er 

τὸ α εἶνε ἐνῷ δὲν εἶνε, ἣ τοὐλάχιστον δὲν εἶνε καθ᾽ οἷον τρόπον λέγεται ὅτι. 
εἶνε (λέγω π.χ. ὅτι ἡ α γνώμη περιέχεται εἰς τὸ δεῖνα βιβλίον, ἐνῶ δὲν περιέ- 

A / [2 2 . δὲ 24 y / λ ε es ~ 5 δίὸ θὰ 
χεται, ἣ περιέχεται μέν, ἀλλὰ δὲν ἔχει τὸ νόημα τὸ ὁποῖον τῆς ἀποδίδω), θὰ. 


L S 


ἦτο τῶν ἀδυνάτων νὰ θεμελιωθῇ ὀντολογικῶς. ᾿Ενταῦθα ὅμως δὲν πρόκειται 
περὶ τοῦ μὴ ὄντος ἐν γένει, καὶ τοῦτο ἀκριβῶς εἶνε τὸ σημεῖον, τὸ ὁποῖον δὲν 
ἐπρόσεξαν οἱ ἰσχυριζόμενοι 1, ὅτι ὁ «Παρμενίδης» ἀναφέρεται εἰς τὴν ὀντολο- 
yuchv δομὴν τοῦ κόσμου καθόλου ὡς ἀναγκαίως συνισταμένου ἐκ τῆς συμ- 
πληρωματικότητος ὄντος καὶ μὴ ὄντος, ἀλλὰ συγκεκριμένως καὶ μόνον περὶ 
τοῦ ἑνὸς ὡς μὴ ὄντος. Μεταξὺ ὅλων τῶν δεκτικῶν διαλεκτικῆς 
διεργασίας ἐννοιῶν μόνον τὸ ἓν ἐπελέγη ὑπὸ τοῦ Παρμενίδου, ἵνα θεωρηθοῦν 
ὡς πρὸς αὐτὸ ἥ τε ὀντότης καὶ A μὴ ὀντότης αὐτοῦ, ἡ θέσις καὶ ἢ ἄρνησις 
αὐτοῦ, ὄχι ὁ κόσμος καθόλου, διὰ τὴν αἰτιολόγησιν τοῦ ὁποίου ἰσχύουν γενι- 

κῶς, ὡς εἴδομεν, αἱ πέντε πρῶται ἀρχαὶ τοῦ «Τιμαίου». Εἶνε βεβαίως δυνα- 
τὸν νὰ σπεύ \ an No λ A > θό e ς ἴὸ 4 Ind 

von τις νὰ ταὐτίσῃ τὸ Ev πρὸς τὸ ἀγαθόν, ὅπως ὁ ἴδιος ὁ Πλάτων, 
ἀκολουθούμενος ἀπὸ τοὺς Νεοπλατωνικούς, ἔπραξεν : «... μὴ ἕτερόν γέ τι 
ὂν λέγεσθαι èv (φησὶ)» καὶ «αὐτὸ τὸ ἓν τὸ ἀγαθὸν αὐτὸ εἶναι» 5. ᾿Αλλὰ τότε 
Ἡ διάστασις τοῦ μὴ ὄντος παραμένει μετέωρος, πράγματι δέ, συνεπὴς πρὸς 
τὴν ταύτισιν ταύτην, ἀνώνυμός τις Νεοπλατωνικὸς ἐκ Ῥόδου ἰσχυρίσθη, ὅτι 
Ἡ ὀντολογικὴ δομὴ τοῦ κόσμου ἐξαντλεῖται μὲ τὰς πέντε πρώτας θέσεις τοῦ 

«Παρμενίδου», ὅτι δὲ αἱ λοιπαὶ τέσσαρες δὲν ἰσχύουν, διότι τότε, μὴ ὄντος 
τοῦ ἑνός, οὐδὲν δύναται νὰ ὑπάρξῃ δ. ᾿Αλλ᾽ ἢ θέσις τοῦ μὴ ὄντος ὣς ὄντος 
ε / 9] 3 / e λ ~ ’ ε pA 3 ~ 
ὑπεστηρίχθη μετ᾽ ἐμφάσεως ὑπὸ τοῦ Πλάτωνος, ὡς εἴδομεν, ἐν τῷ «Σοφι- 
στῇ», ὥστε φρόνιμον εἶνε νὰ μὴ σπεύσωμεν ἀβασανίστως νὰ ἀπορρίψωμεν 

τὰς ἀρνητικὰς θέσεις τοῦ «Παρμενίδου». EE ὅλων τούτων συνάγεται, ὅτι 
πρόκειται ἐνταῦθα γνήσιον πρόβλημα ἑρμηνείας, τὸ ὁποῖον δὲν εἶνε δυνατὸν 
νὰ λυθῇ, εἰμὴ δι᾽ ἀναγωγῆς, ὡς ἐλέχθη, εἰς συγκεκριμένα φαινόμενα, πρὸς τὰ 
ὁποῖα τὸ ëv ὥς Öv καὶ τὸ Ev ὡς μὴ ÖY ἀντιστοιχοῦν. 

Πρὸς τοῦτο πρέπει νὰ ἐπανέλθωμεν καὶ πάλιν εἰς τὸ 29ον κεφ. τοῦ «Συμ- 
ποσίου». Μέχρι τοῦδε ἐξητάσαμεν φαινόμενα, τὰ ὁποῖα ἀντιστοιχοῦν εἰς τοὺς 
τρεῖς πρώτους ἀναβαθμούς, ἤτοι τὸν σωματικὸν ἔρωτα (Α), τὰ ἐπιτηδεύ- 
ματα (B), τὰ μαθήματα (I), δηλ. τὴν διαλεκτικὴν ἐκείνην γύμνασιν τῆς 
ψυχῆς εἰς τὴν καθαράν, τὴν ἀφῃρημένην θεωρίαν, ἢ ὁποία προετοιμάζει τὴν 
ἀνάβασιν εἰς τὸν τελευταῖον ἀναβαθμόν, τὸν τοῦ μεγίστου μαθήματος. Τὴν 
ἐμπειρίαν, ἡ ὁποία ἀντιστοιχεῖ εἰς τὸ τελευταῖον τοῦτο, χαρακτηρίζει ὁ Iad- 

των διὰ δύο ὅρων, οἱ ὁποῖοι, διὰ τῆς σχεδὸν ἀδιαφόρου παραθέσεως αὐτῶν 
ὡς δηλούντων περίπου τὸ αὐτό, κινδυνεύουν νὰ μᾶς παραπλανήσουν ὡς πρὸς 
τὸ ἀκριβές των νόημα. Προκειμένου δηλ. νὰ δηλώσῃ τὸ ὑπέρτατον βίωμα, 
ὁμιλεῖ ὁ Πλάτων περὶ «ἐπαφῆς» («ἐφαπτομένῳ») καὶ περὶ «ὁράσεως» («ὁρῶν- 
τι»), χωρὶς νὰ διαστέλλῃ ρητῶς τὸ πρῶτον τοῦ δευτέρου χαί, ἑπομένως, χωρὶς 


1. Π.χ. ὁ Schilling, Platon, o. 240. 
2. Μτφ. 987 b 23 (A 6) καὶ Μτφ. 1091 b 14 (N 6.) 
3. Ἡρόκλου, Παρμ. ἔκδ. V.C., o. 1057. 

νὰ δηλώνῃ σαφῶς, ποῖον εἶνε τὸ πρῶτον, τὸ παρασκευάζον τὸ ἄλλο, καὶ ποῖον 
τὸ δεύτερον ἐνέργημα. (Θὰ ἔκλινέ τις ἴσως νὰ δεχθῇ, ὅτι ἢ ἐπαφὴ εἶνε τὸ δεύ- 
τερον, ἐφ᾽ ὅσον γίνεται λόγος περὶ «τόκου» ὡς τοῦ ἀποτελέσματος τῆς μεγί- 
στης ἐμπειρίας, ἤτοι φαίνεται νὰ τίθεται ὡς ἐποπτικὸν πρότυπον τῆς ἐννοίας 
N γενετήσιος ἐπαφὴ καὶ συνουσία, συνέπεια τῆς ὁποίας εἶνε ὁ τόκος: πρώτη, 
λοιπόν, ἡ θέασις, δευτέρα ἡ ἐπαφή. ᾿Αφ᾽ ἑτέρου ὅμως λέγεται, ὅτι τὸ μέγι- 
στον μάθημα συνίσταται εἰς τὸ «θεᾶσθαι μόνον καὶ συνεῖναι», 
γενικῶς δὲ αἱ λέξεις, διὰ τῶν ὁποίων περιγράφεται ἢ ἐμπειρία (ἰδεῖν, κατι- 
δεῖν, θεᾶσθαι, βλέπειν, μονοειδὲς τὸ καλὸν) φαίνονται νὰ ὑπεμφαίνουν ὄχι 
μίαν πλήρη ταῦτισιν, ἀλλὰ μᾶλλον μίαν ἰδανικὴν προσέγγισιν, ἓν optimum 
προσεγγίσεως, οὗ καὶ μόνον ἐπιτευχθέντος ἡ θέασις δύναται νὰ δώσῃ τὸ 
ἄριστον ἀποτέλεσμα, τὸν θεῖον τόκον. “Ὅπως δηλ. ὁ καλλιτέχνης, προκειµένου 
νὰ ἴδῃ ὑπὸ τὴν ἀρίστην προοπτικὴν Ev τοπίον ἢ Ev πρόσωπον, πρέπει νὰ τὸ 
πλησιάσῃ εἰς ὡρισμένην ἀπόστασιν, διὰ νὰ δυνηθῇ κατόπιν νὰ τὸ ἀποδώσῃ 
κατὰ τὸν ἱκανοποιητυκώτερον τρόπον, οὕτω καὶ ὁ θεασόμενος τὸ καλὸν πρέπει 
νὰ μετακινηθῇ πολλάκις, νὰ δοκιμάσῃ πολλὰς προοπτικὰς γωνίας, νὰ TAN- 
σιάσῃ καὶ νὰ ἀπομακρυνθῇ, μέχρις ὅτου δυνηθῇ νὰ «ἴδῃ» τὸ τέλειον κάλλος. 
“H ἐπαφὴ κατὰ ταῦτα φαίνεται νὰ προηγῇται τῆς θεάσεως, νὰ συνιστᾷ τὴν 
κίνησιν, τὴν τάσιν πρὸς ἐπαφὴν καὶ προσέγγισιν ὡς τὸ μέσον, τὸ ὁποῖον προη- 
γεἴται τοῦ ἐπιδιωκομένου τέλους. 

Μήπως ὅμως πάντα ταῦτα εἶνε ἄσκοποι λεπτολογίαι ; Καθόλου. “H 
ἐπαφὴ δὲν εἶνε τίποτε ἄλλο ἀπὸ ἕνωσιν, ταύτισιν δηλ. καὶ σύμπτωσιν εἰς ἓν 
τῆς ἀνερχομένης ψυχῆς πρὸς τὸ τέλος ἑαυτῆς, τὸ ἀγαθὸν τὸ ὁποῖον διώκει. 
Τὸ ἕν, ἀνεξαρτήτως τοῦ ἂν ὑπάρχῃ καθ᾽ αὑτὸ — καὶ πῶς ἠθέλομεν τολμήσει, 
αὐτό, τὸ «σιγῆς ἀρρητότερον», εἴτε νὰ τὸ θέσωμεν εἴτε νὰ τὸ ἄρωμεν ; —, παρέ- 
χεται ὡς συγκεκριμένον φαινόμενον ὡς µία κίνησις καθ᾽ ἣν τὸ ἕλκον ἕλκει 
τὸ ἑλκόμενον ὁλοὲν καὶ πλησιέστερον, τοῦτο ὅμως ὄχι ÈT ἄπειρον 
(«οὐκ εἰς ἄπειρον ἡ ἄνοδος» : Πρόκλος, Osor. στοιχ. IA), ἀλλὰ μόνον μέχρι 
τοῦ σημείου, εἰς τὸ ὁποῖον εἶνε πλέον δυνατὸν «νὰ φανῇ» τὸ ἰδανικὸν κάλλος. 
Τὸ ëv δηλ. εἶνε ἡ ἰδεώδης προσέγγισις, ὄχι ἢ ἀπόλυτος ταύτισις, καὶ εἶνε — τὸ 
σπουδαιότερον --- ὄχι ὁ τελικὸς σκοπός, ἀλλὰ μόνον τὸ μέσον, διὰ τοῦ ὁποίου 
ὁ τελικὸς οὗτος σκοπός, Ἡ θέασις τοῦ κάλλους, δύναται νὰ ἐπιτευχθῇ. 

Τὸ συμπέρασμα τοῦτο φαίνεται ἐνδιαφέρον, ἀλλὰ ποίαν ἐγγύησιν ἔχομεν, 
ὅτι εἶνε ἐπὶ τέλους σύμφωνον πρὸς τὸ πνεῦμα τῆς Πλατωνικῆς σκέψεως ; 
Θὰ προσπαθήσω νὰ τὸ ἀποδείξω ἐπικαλούμενος δύο γνωστὰ Πλατωνικὰ xet- 
μενα. Τὸ πρῶτον εἶνε ἡ ζ ἐπιστολή. ᾿Ἐκεῖ ὁ Πλάτων ἐξηγεῖ, πῶς ἐπέρχεται 
τῇ ἐνεργείᾳ τοῦ φιλοσόφου - ὁδηγοῦ ἢ ἔλλαμψις τοῦ ὑψίστου μαθήματος 
εἰς τὰς ψυχὰς τῶν, κατόπιν ἀπομακρύνσεως τῶν ἀνεπιδέκτων φιλοσοφίας 
ἀπομεινάντων, ἐκλεκτῶν : «ρητὸν γὰρ οὐδαμῶς ἐστὶν ὡς ἄλλα μαθήματα 
(σημ.: οἷα δηλ. τὰ διαλεκτικὰ γυμνάσια, τὰ ὁποῖα εἴδομεν ἀνωτέρω, ἀλλὰ 

καὶ ἐν γένει αἱ θετικαὶ ἐπιστημονικαὶ κ.ἄ. γνώσεις), ἀλλ᾽ ἐκ πολλῆς συνου- 
σίας γιγνομένης περὶ τὸ πρᾶγμα αὐτὸ καὶ τοῦ συζῆν ἐξαίφνης οἷον ἀπὸ 
πυρὸς πηδήσαντος ἐξαφθὲν φῶς ἐν τῇ ψυχῇ γενόμενον αὐτὸ ἑαυτὸ ἤδη τρέφει»: 
Ἂς σημειώσωμεν τὸ «ἐξαίφνης» τοῦτο : εἶνε ἡ στιγμὴ τῆς ἑνώσεως, ἢ ἁφὴ 

καὶ ἔλλαμψις τοῦ φωτὸς τῆς ἀληθείας ἐν τῇ ψυχῇ, ἢ ἐλθοῦσα ὡς προϊὸν τῆς 
«πολλῆς συνουσίας», τῶν ἐπιπόνων δηλ. καὶ συνεχῶν δοκιμῶν καὶ διερευνη- 
τικῶν κινήσεων, διὰ τῶν ὁποίων γίνεται Ἡ πρὸς αὐτὸ ἀνάβασις τῆς ψυχῆς. 
"AM ὁ Πλάτων μεταχειρίζεται ἀκριβῶς τὸν αὐτὸν ὅρον («ἐξαίφνης») καὶ 
εἰς τὸ κεφ. 21 τοῦ «Παρμενίδου», ἵνα δηλώσῃ τὴν μετάληψιν τῆς οὐσίας, ἡ 
ὁποία εἶνε ὁμοίως προϊὸν κινήσεως. Εἶνε ἢ τρίτη ἐν τῇ σειρᾷ τοῦ διαλόγου 
διαλεκτικὴ θέσις, κατὰ τὴν ἰδικῆν μας κατάταξιν ὅμως ἢ τετάρτη, Ἡ δηλοῦσα 
ἢ θέσις, ἣν ἰδικήν µας ξιν ὅμως ἡ τετάρτη, ἡ δη 
τὴν μετάπτωσιν τοῦ ἑνὸς ἀπὸ τὴν μὴ συμμετοχὴν εἰς τὴν συμμετοχὴν τῆς 
οὐσίας (καὶ τἀνάπαλιν), διὰ τῆς ὁποίας ἀκριβῶς κινήσεως ἢ ψυχή, ἀποχωρι- 
ζομένη τῆς ὕλης, ἀνέρχεται πρὸς τὴν ἕνωσιν μετὰ τῆς οὐσίας. Ὥστε οἱ ὅροι : 
ἐπαφή, ἕνωσις, ἕν, ἐξαίφνης, δηλοῦν εἰς τὴν πραγματικότητα τὸ αὐτό, τὸ 
προπαρασκευαστικὸν δηλ. στάδιον τῆς τελικῆς θεάσεως. “H προετοιμασία δὲ 
αὕτη δὲν λαμβάνει χώραν ἐκτὸς τόπου καὶ χρόνου, ὡς N ποιητικὴ ἀοριστία 

τοῦ κεφ. 29 τοῦ «Συμποσίου» ἀφίνει ἴσως νὰ ἐννοηθῇ, ἀλλ᾽ εἶνε γεγονὸς ἆνα- 
κύπτον ἐν μέσῳ κύκλου φιλοσόφων ὡς ὁ καρπὸς κοινῆς ἀναζητήσεως καὶ 
μαι 5 ῃ / ΠῚ > / / ς / 
ἐρεύνης : εἶνε βίωµα συλλογικόν, προϊὸν κοινῆς προσπαθείας. Βεβαίως ὁ φιλό- 
σοφος -- ὁδηγὸς εἶνε ὁ πρῶτος μύστης, ὁ πρῶτος ἐν τῇ ψυχῇ τοῦ ὁποίου ἀνε- 

πήδησεν ὁ θεῖος σπινθήρ. ᾿Αλλὰ τοῦτο εἶνε δευτερεῦον : διότι ἡ ἕνωσις σημαί- 
veig ἀκριβῶς ὄχι χωρισμὸν τοῦ ἑνὸς ἀπὸ τῶν πολλῶν, ἀλλὰ συνένωσιν τῶν 
πολλῶν ἐν ἑνί. Ὃ πρῶτος μύστης δὲν λυτροῦται διὰ τῆς ἐγωϊστικῆς ἐν τῷ 
ἑνὶ παραμονῆς, διότι αὐτὴ ἀκριβῶς καταλήγει εἰς τὴν ἄρσιν ἐν αὐτῷ τοῦ ἑνός, 
ἀλλὰ διὰ τῆς καθόδου καὶ τοῦ φωτισμοῦ τῶν λοιπῶν. Τὸ βίωμα, Ao- 
πόν, τοῦ ἑνὸς εἶνε κατ᾽ ἐξοχὴν βίωμα πολιτικόν, 

συλλογικόν, διότι τὸ ëv δὲν νοεῖται ὡς ἀνεξάρτητον καὶ ὑπερκείμενον τῶν 
ἄλλων, ἀλλ᾽ ὅπως ἀκριβῶς ἡ διαλεκτικὴ τοῦ «Παρμενίδου» δηλοῖ, τὸ ὑπερ- 
βατικὸν Ev συντίθεται μετὰ τῶν «ἄλλων» εἰς μίαν κοινωνίαν καὶ τελοκὴν σύν- 
θεσιν : «τοῖς ἄλλοις δὴ τοῦ ἑνὸς ξυμβαίνει ἐκ μὲν τοῦ ἑνὸς καὶ ἐξ ἑαυτῶν κοινω- 
νησάντων .. . ἕτερόν τι γίγνεσθαι ἐν ἑαυτοῖς...» (κεφ. 22). Ὅτι τὸ βίωµα 
τοῦ ἑνὸς εἶνε πολιτικὸν βίωμα φανερώνει, πλὴν τῆς ἀφορμῆς τῶν ἐν τῇ ζ 
ἐπιστολῇ λεγομένων (τοῦ προσηλυτισμοῦ τοῦ Διονυσίου εἰς τὴν φιλοσοφίαν 
ἐπὶ τῷ σκοπῷ μιᾶς πολιτικῆς ἀναμορφώσεως τῶν Συρακουσῶν) καὶ ἡ ἀρχὴ 
τοῦ Z βιβλίου τῆς «Πολιτείας», ὅπου ὁ περίφημος μῦθος τοῦ σπηλαίου. Ὁ 
φιλόσοφος, ὁ διασπάσας τὰ δεσμά του καὶ ἀνελθὼν εἰς τὸ φῶς τῶν εἰδῶν 
καὶ τῆς ἐπέκεινα τούτων πηγῆς των, ὀφείλει νὰ μὴ μείνῃ ἐκεῖ, ἀλλὰ 
(25) «καταβατέον.. εἰς τὴν τῶν ἄλλων ξυνοίκησιν καὶ ξυνεθιστέον τὰ σκο- 
τεινὰ θεάσασθαι ξυνεθιζόμενοι γὰρ μυρίῳ βέλτιον ὄψεσθε τῶν ἐκεῖ, καὶ γνώ- 

σεσθε ἕκαστα τὰ εἴδωλα ἄττα ἐστὶ καὶ ὧν, διὰ τὸ ἀληθῆ ἑωρακέναι καλῶν τε 
καὶ δικαίων καὶ ἀγαθῶν πέρι... καὶ οὕτω ὕπαρ ἡμῖν καὶ ὑμῖν ἢ πόλις οἰκή- 
σεται, ἀλλ᾽ οὐκ ὄναρ». “H ὀντολογικὴ θεμελίωσις τοῦ «καταβατέον» τούτου 
παρέχεται ἀκριβῶς εἰς τὸ πρῶτον μέρος τῆς διαλεκτικῆς τοῦ «Παρμενίδου» : 
τὸ ἓν δὲν εἶνε τέλειον καθ᾽ αὑτό, ἀλλὰ μετὰ τῶν ἄλλων, ἡ πραγματικὴ 
δηλ. ἕνωσις - πραγμάτωσις τοῦ ἑνὸς συντελεῖται ἐν τῇ πολιτείᾳ, ἐν τῇ ὁποίᾳ 
καὶ μόνῃ «τἆλλα τοῦ ἑνὸς μετέχουσι τοῦ ἑνός», τὰ πάντα δηλ. καθίστανται 
ἓν καὶ τὸ ἓν πάντα. 

ἜἘπιτευχθείσης οὕτω τῆς ἑνώσεως — συνθέσεως τοῦ ἑνὸς καὶ τῶν ἄλλων 
ἐν τῇ πολιτείᾳ (ἡ ἕνωσις δὲ αὕτη δὲν εἶνε δυνατὸν νὰ εἶνε τελεία — τοῦτο 
δὲν τὸ λέγει ὁ Πλάτων, τὸ λέγουν ὅμως μετ᾽ αὐτὸν οἱ Στωϊκοὶ — εἰμὴ ἐν 
τῇ οἰκουμενικῇ πολιτείᾳ, τῇ κοσμο-πολιτείᾳ), τίθεται πλέον τὸ ἐρώτημα, πῶς 
αὕτη προπαρασκευάζει τὴν τελικὴν θέασιν τοῦ καλοῦ, τὸ ὑπέρτατον βίωμα 
τοῦ 20ου κεφ. τοῦ «Συμποσίου». Τὸ ἐρώτημα ὅμως τοῦτο θὰ πρέπῃ νὰ τὸ ἀν- 
τιμετωπίσωμεν πλέον μόνοι µας, δεδομένου ὅτι, ὅπως φαίνεται, οὐδὲν ἐπεξηγη- 
ματικὸν κείμενον ἔχομεν, τὸ ὁποῖον νὰ δύναται νὰ ρίψῃ φῶς εἰς τὴν ἀοριστίαν 
τῆς Πλατωνικῆς ἐκφράσεως ἐν τῷ «Συμποσίῳ», καὶ εἰς οὐδὲν φαινόμενον 
δυνάμεθα νὰ ἀναχθῶμεν, τὸ ὁποῖον νὰ μᾶς πείθῃ ὅτι τὸ «δύσφραστον θέαμα» τ 
τοῦ 29ου κεφαλαίου εἶνε ἄλλο τι ἀπὸ τὸ προϊὸν ἑνὸς ἀφῃρημένου λογικοῦ 
μυστικισμοῦ. Μόνον δύο ἐνδείξεις ἔχομεν, αἱ ὁποῖαι θὰ ἡδύναντο ἴσως νὰ μᾶς 
ὁδηγήσουν ὀλίγον περαιτέρω, ἀλλὰ καὶ αὐταὶ φαίνονται νὰ εἶνε φύσεως ixa- 
νῆς νὰ προκαλέσῃ ἀμηχανίαν μᾶλλον ἢ διαφώτισιν τοῦ προβλήματος. ;Αφ᾽ ἑνὸς 
ἡ θέασις πρέπει νὰ εἶνε µία ἀτομικὴ ἐμπειρία («φυγὴ μόνου πρὸς μόνον»; 
κατὰ τὴν ἔκφρασιν τοῦ Πλωτίνουδ), ἐφ᾽ ὅσον προφανῶς À φαινομενυκὴ δομὴ 
τῆς θεάσεως δὲ ἐπιτρέπει μίαν DI) en αὐτῆς: «συλλογικὴ 
θέασις» εἶνε πρᾶγμα ἀνύπαρκτον, διότι, ἀκόμη καὶ ὅταν πολλοὶ ὁμοῦ βλέ- 
πουν τὸ αὐτὸ θέαμα, ἡ ἐνέργεια τοῦ θεᾶσθαι καθ᾽ αὑτὴν ἀνήκει εἰς ἕνα ἕκαστον 
τῶν θεωμένων κεχωρισμένως καὶ ὄχι εἰς ὅλους ἀπὸ κοινοῦ. ᾿Αλλὰ πῶς εἶνε 
δυνατὸν τοῦτο νὰ ἐναρμονισθῇ πρὸς τὴν ὑφὴν τῆς προπαρασκευαστικῆς φάσεως, 
Ἡ ὁποία εἶνε, ὣς Ba, χαρακτῆρος απ πολιτικοῦ, τοι συλλογι- 
κοῦ ; ᾿Δφ᾽ ἑτέρου, ἐὰν τὸ Ev ταὐτισθῇ a τὸ ὃν κατὰ μίαν πολιτικὴν ἔννοιαν, 
Ἡ συναγωγὴ τοῦ ED, ὅτι 3 θέασις καθ᾽ αὑτὴν πρέπει νὰ συσχε- 
τισθῇ πρὸς τὸ ἕν, ὄχι πλέον ὡς ὄν, ἐφ᾽ ὅσον εἰς τὴν περίπτωσιν αὐτὴν ἕνωσις 
καὶ θέασις θὰ συνέπιπτον, ὅπερ εἶνε ἀδύνατον, ἀλλ᾽ ὡς μὴ ὄν, ἐπιβάλλεται 

ἀφ᾽ ἑαυτῆς. Τοῦτο σηµαίνει, ὅτι τὸ δεύτερον μέρος τῆς διαλεκτικῆς τοῦ «Παρ- 
μενίδου» ἐκφράζει τὴν διαλεκτικὴν δομὴν τῆς θεάσεως, ἀκριβῶς ὡς τὸ πρῶτον 
τὴν διαλεκτικὴν δομὴν τῆς ἑνώσεως. ᾿Αλλὰ καὶ πάλιν δὲν εἶνε περίεργον, 
ἵνα εἴπω τὸ ἐλάχιστον, ὅτι Ý ὑπερτάτη πραγµατικότης συμμετέχει τῆς φύσεως 
τὸ μὴ ὄντος ; 

Εἶνε προφανές, ὅτι τόσον ὁ Πλάτων ὅσον καὶ ὁ Πλωτῖνος δὲν ἀντιμετω- 
πίζουν αὐτὰς τὰς δυσκολίας, διότι ἀμφότεροι θεωροῦν τὴν θέασιν ὡς τὴν 
ὑπερτάτην ἐμπειρίαν, ἢ ὁποία ἐπιστεγάζει μίαν ἀδιάσπαστον ἄνοδον. ‘H θέα- 
σίς των εἶνε μυστικῆς ὑφῆς καὶ ἑπομένως δὲν βλέπει Ev συγκεκριμένον 
θέαμα ἐνώπιον αὐτῆς, ἀλλὰ μᾶλλον ἓν φῶς τὸ ὁποῖον ἑνώνει εἰς ἓν φωτεινὸν 
σύνολον ὑποκείμενον καὶ ἀντικείμενον τῆς θέας . “H μυστικὴ ὅμως αὕτη 
ἑρμηνεία θὰ ἧτο μὲν ἐπαρκὴς ἵνα ἐξηγήσῃ τὴν ἀντίληψιν τοῦ Πλωτίνου περὶ 
τοῦ μεγίστου μαθήματος, ὄχι ὅμως καὶ τὴν τοῦ Πλάτωνος, διότι, ὡς εἴδομεν, 
ὁ Πλάτων δὲν μένει ἱκανοποιημένος μὲ αὐτὴν τὴν ὑπερβατικὴν μακαριότητα, 
ἀλλὰ θεωρεῖ ἑαυτὸν ἠναγκασμένον, ὄχι ἁπλῶς κατὰ ἠθικήν, ἀλλὰ κατὰ ἐν 
στενῇ ἐννοίᾳ ὀντολογικὴν ἀναγκαιότητα, νὰ κατέλθῃ καὶ συμμερισθῇ τὴν ἐμπει- 
ρίαν του μὲ ἐκείνους οἱ ὁποῖοι παρέμειναν ὀπίσω εἰς τὸ σπήλαιον. Ἡ μυστικὴ 
ἑρμηνεία δὲν εἶνε, λοιπόν, τὸ ἔσχατον διὰ τὸν Πλάτωνα, ὅπως εἶνε διὰ τὸν 
Πλωτῖνον, ἐφ᾽ ὅσον κατ᾽ αὐτὸν ὁ μυστικὸς δὲν εἶνε εἰμὴ ἕνας καθ᾽ ὁδὸν πολιτικός. 
Βεβαίως ὁ Πλάτων δὲν προχωρεῖ περαιτέρω ὥστε νὰ θέσῃ ἀπεριφράστως τὸ 
πρόβλημα κατ αὐτὸν τὸν τρόπον, ἀλλ᾽ ὡς εἰσαγωγικῶς παρετήρησα, ἢ èv- 
ταῦθα ἐκδιπλουμένη προβληματυκὴ δὲν ἔχει ἁπλῶς ἱστοριογνωστικὸν σκοπόν, 
ἀλλὰ ἀναφέρεται εἰς τὴν φιλοσοφικὴν οὐσίαν τῶν ἐρωτημάτων, τὰ ὁποῖα προ- 
βάλλει ὁ ὑπὸ ἐξέτασιν διάλογος. Τὸ γεγονὸς παραμένει, ὅτι τὸ «μέγιστον» 
δὲν φαίνεται, ἀκόμη καὶ θεωρούμενον ἀπὸ τῆς προοπτικῆς τῆς σκέψεως αὐτοῦ 
τούτου τοῦ Πλάτωνος, νὰ εἶνε πράγματι τὸ μέγιστον καί, περαιτέρω, ὅτι τὸ 
ἓν ρητῶς δὲν ταὐτίζεται ἀπολύτως πρὸς τὸ ὄν, ἀλλὰ τίθεται κατὰ μίαν 
ἀρνητικὴν διάστασιν, ἢ ὁποία φαίνεται παντάπασιν ἀσυμβίβαστος πρὸς τὴν 
οὐσίαν του ὡς ἀρχῆς τοῦ ὄντος. Εἶνε ταῦτα πραγματικὰ προβλήματα, ἆνα- 
κύπτοντα ἀπὸ αὐτὴν ταύτην τὴν ἀντικειμενικὴν δομὴν τῆς Πλατωνικῆς σκέ- 
ψεως καὶ οὐδεμία πρόφασις (ἐκ λόγων ἀναγομένων εἰς τὴν ἱστορικὴν σχετι- 
κότητα αὐτῶν κ.τ.τ.) πρέπει νὰ μᾶς ὠθήσῃ εἰς φυγομαχίαν πρὸς αὐτά. 

Θὰ ἐκθέσω συνοπτικῶς τὴν ἰδικήν μου γνώμην. Τὸ Ev ταὐτίζεται πρὸς 
τὸ ὄν, ὡς ἐλέχθη ἀνωτέρω, μόνον ὑπὸ μίαν πολιτικὴν καὶ συλλογικὴν ἔννοιαν. 
Οὕτω, οὐδενὸς πλέον ὑπάρχοντος ἐκτὸς τοῦ ἑνὸς τὸ ὁποῖον νὰ εἶνε δυνατὸν 
νὰ ἔχῃ σημασίαν τινὰ διὰ τὴν θέασιν, ἀμφότερα τὸ μὴ ὂν καὶ ἡ θέασις πρέπει 
νὰ θεωρηθοῦν ὡς ἐσωτερικαὶ δομαὶ τοῦ ἑνός, καὶ μάλιστα, ὅπως δύναται 
εὐκόλως νὰ δειχθῇ, ὡς δύο ὄψεις, ἢ ὀντολογωκὴ καὶ Ἡ φαινομενική, τῆς αὐτῆς 


1. Πλ. Ἔνν. 6, 9, 9, 56. 


ey 


πραγματικότητος. Διότι εἶνε προφανές, ὅτι ἡ θέασις χρειάζεται δύο ἀντιθέ- 
τους πόλους ἵνα συμβῇ, τὸ ὑποχείμενον τὸ ὁποῖον θεᾶται καὶ τὸ ἀντικείμενον 
πρὸς τὸ ὁποῖον κατευθύνεται $ θέασις αὕτη. ᾿Αμφότερα εἶνε μὴ ὄντα ἐν τῇ 
ἐννοίᾳ ὅτι, ἐνῷ δὲν ἐγκαταλείπουν οὐδ᾽ ἐπὶ στιγμὴν τὸ περιέχον ἓν ὡς τὴν 
περιβάλλουσαν πραγματικότητα, ἔχουν οὐχ ἧττον διὰ τῆς διαφοροποιήσεώς 
των ἀπ᾽ ἀλλήλων διαφοροποιήσει ἤδη ἐσωτερικῶς τὸ ἕν. Τοῦτο ἀντιστοιχεῖ 
ἀκριβῶς εἰς τὴν ἔννοιαν τοῦ «μὴ ὄντος ἑνός», ἤ, κατ᾽ ἔκφρασιν ἀποδίδουσαν 
τὴν φαινομενικὴν διάστασιν τοῦ πράγματος, Ἡ συλλογικὴ ἑνότης τοῦ ὅλου 
εἶνε ἡ προὐπόθεσις τῆς ἐσωτερικῆς διαφοροποιήσεως τῶν μελῶν του εἰς θεώ- 
μενα καὶ θεάματα, ὑποκείμενα καὶ ἀντικείμενα τῆς θεάσεως. Αὐτὴ εἶνε ἡ 
ἔννοια τῶν δύο πρώτων ἀρνητικῶν θέσεων, συμφώνως πρὸς τὰς ὁποίας τὸ 
èv εἶνε καθ᾽ αὑτὸ ἀπόλυτον μὴ ὄν, ὁμοίως δὲ ἀπολύτως μὴ ὄντα καὶ «τὰ ἄλλα» 
τοῦ μὴ ὄντος ἑνὸς ὡς ἢ ὕλη του. Ὡς πρὸς τὴν τρίτην ἀρνητικὴν θέσιν (ἢ πρώ- 
την κατὰ τὸ κείμενον), καθ᾽ ἣν τὸ èv ὡς μὴ ðv εἶνε σύστοιχον πρὸς τὴν μὴ 
οὖσαν οὐσίαν, τοῦτο δὲν δύναται νὰ σημαίνῃ ἄλλο τι ἀπὸ τὸ ὅτι, ἐν συνεπείᾳ 
πρὸς τὴν ἐνέργειαν τῆς θεάσεως, ἐκεῖνα ἐκ τῶν «ἄλλων» ἢ ἀντικειμένων τῆς 
θεάσεως τὰ ὁποῖα εἶνε ὅμοια πρὸς τὸ θεώμενον ὑποκείμενον διαφοροποιοῦν- 
ται ὁριστικῶς ἀπὸ τὴν ἀντικειμενικήν των ὑπόστασιν καὶ καθίστανται οὕτως 
ἱκανὰ νὰ ἀποδώσουν τὸ βλέμμα τὸ ὁποῖον ἐδέχθησαν (4η θέσις), θέτοντα 
διὰ τῆς συμπτώσεως τῶν βλεμμάτων ἑαυτὰ ὡς κάτοπτρα ἀνακλῶντα τὴν 
θέασιν (5η θέσις). Αὐτὴ ἢ ἀνταλλαγὴ βλεμμάτων κατὰ τὴν ἐνέργειαν τῆς 
θεάσεως εἶνε ἐκεῖνο τὸ ὁποῖον παράγει ὅ,τι ὀνομάζομεν «πρόσωπον» ἢ 
«τὸ κατὰ πρόσωπον», ὄχι ἐν τῇ ἐννοίᾳ κατὰ τὴν ὁποίαν γνωρίζει τοῦτο ὁ 
Πλάτων (290v κεφ. τοῦ Συμπ.), ἤτοι τοῦ φυσικῶς μόνον ὡραίου προσώπου, 
ἀλλὰ τοῦ ἀνταποδίδοντος τὸ βλέμμα, τοῦ κατὰ πρόσωπον ἐνατενίζοντος. 
Πρόσωπον εἶνε ὅ,τι δεικνύει τὴν ἐσωτάτην φύσιν του ἐν ἀληθείᾳ καὶ εἰλικρι- 
velg, τὸ φαινόμενον τῆς ἁγνότητος κατὰ τὴν ἐπικοινωνίαν δύο ὄντων, ἕκα- 
στον τῶν ὁποίων ἐγκαταλείπει τὴν ἀπὸ τοῦ ἄλλου ἀπόκρυψιν, ὄχι ὅμως καὶ 
τὴν ἀτομικήν του ὑπόστασιν, ἐπὶ τῷ σκοπῷ νὰ δείξῃ τὸ στοιχεῖον ἐν αὐτῷ 
τὸ ὁποῖον δύναται νὰ συμμερισθῇ μὲ τὸ ἕτερον. Οὕτω, νομίζω, δυνάμεθα νὰ 
ἐννοήσωμεν, ἂν καὶ ὑπὸ πολὺ θετικωτέραν τοῦ Πλάτωνος ἔννοιαν, τὴν ἔκφρα- 
σιν τοῦ 36ου χεφαλαίου καθ᾽ ἣν «τὰ ἄλλα» ἐν σχέσει πρὸς τὸ μὴ ὃν Ev δει- 
κνύουν ἑαυτὰ ὄχι ὡς ὄντα, ἀλλ᾽ ὡς «φαντάσματα» ἢ φαινόμενα. ᾿Εν τῷ 
προσώπῳ τὸ dv καθίσταται ἀπολύτως φανερὸν καὶ φωτεινόν, εἶνε δὲ ἄκρως 
χαρακτηριστικόν, ὅτι τὸ φαινόμενον τοῦτο, τὸ ὁποῖον δὲν ἔτυχε τῆς προση- 
κούσης κατανοήσεως ὑπὸ τῶν ἀρχαίων φιλοσόφων, ἐπέπρωτο νὰ ἀποτελέσῃ 
τὴν μεγάλην συμβολὴν τῆς Θεολογίας τῶν Ἑλλήνων Πατέρων εἰς τὸν προσ- 
διορισμὸν τῆς φύσεως τῆς θεότητος. ° 

Das RAETSEL DES PLATONISCHEN «PARMENIDES» 


«Parmenides» ist, wie bekannt, ein der rätselvollsten Texten der 
Philosophiegeschichte. Es ist natürlich möglich den Dialog als ein 
Zeichen jener Übergangsperiode im Denken Platons zu verstehen, die 
seine ganze Altersphilosophie einleitet; diese streng genetische Auf- 
fassung jedoch verkennt die tiefere Problematik des Werkes, und ist 
darum nicht den {Neoplatonischen Interpretationsversuchen vorzu- 
ziehen, die den Dialog in einem höchst positiven Sinn immer verstan- 
den haben. «Parmenides» muss also vom Standpunkt her der Dialektik 
ausgelegt werden, die das ganze Platonische Denken umspannt, denn 
es gibt in einer höchst präzisen Form die Voraussetzungen wie auch 
die letzte Grenze wieder, die dieses Denken erreicht hat. Nach einem 
kurzen Rückblick auf die Ideenlehre (Symp. 29) wird die gegen sie (im 
ersten Teil des Dialogs) gerichtete Kritik durch das Argument begegnet, 
dass es auch eine nicht ideelle Erkenntnis gibt, und zwar die der ver- 
schidenen Handwerkkünste. An der Hand der Neoplatonischen In- 
terpretation (Proklos) wird dann die innere Konsequenz der Dialektik 
des Dialog aufgezeigt, so dass ihr erster Teil, die Dialektik des Einen 
als Seienden durch Platons Politik, die des Einen als Nicht-Seienden 
aber durch das Wesen der Höchsten Schau erklärt und verstanden 
wird. 

